ကဗျာဆရာနှင့် ဘ၀ ယုံကြည်ချက် / ဖြတ်သန်းမှုများ | Myanmar Gazette News Media Forum Network\nHome » Poetry » ကဗျာဆရာနှင့် ဘ၀ ယုံကြည်ချက် / ဖြတ်သန်းမှုများ\nကဗျာဆရာနှင့် ဘ၀ ယုံကြည်ချက် / ဖြတ်သန်းမှုများ\nPosted by ရင် နင့် အောင် on Apr 15, 2013 in Poetry | 1 comment\nသကြားလုံးကို သင်ကြားဖူးပါသလား။ အချိုဆိုသော ဝေါဟာရကို သင်ကြားဖူးပါသလား။ ဒီနှစ်ခုလုံးကို သင်မကြားဖူးပါက သင့်ကို ကျွန်တော် သကြားလုံး ကျွေးမည်။ သင် ထိုအရသာကို ကျွန်တော့်ကို ပြန်ပြောပြပါ။\nကျွန်တော်တို့အားလုံး ကဗျာတွေ၊ စာတွေ ရေးကြသည်။ LP ကို ဘယ်သူ တင်သွင်းသည်။ Neo ကို ဘယ်သူ တီထွင်သည်။ တစ်ချို့က Digital Poetry စသဖြင့် ကဗျာတွေ ပုံစံစုံသလို အက်ဆေးပိုင်း၊ ၀တ္ထုပိုင်းတွင်လည်း ပုံစံအသစ်၊ အကြောင်းအရာ သစ်တွေကို တင်သွင်းသူ တင်သွင်းလာကြသလို၊ မြန်မာမှု မြန်မာ့ဟန်များနှင့် ပေါင်းစပ် ဖန်တီးလာကြသည်။ ကျွန်တော်ကတော့ သကြားလုံးနှင့် အချိုအကြောင်း မသိသူလိုသာ သူတို့ ပြောသမျှ ဘာမှန်းလည်း သေချာမသိ။ ကျွန်တော်ပြန်ပြောပြလျှင်လည်း အချိုဆိုသော ဝေါဟာရ တစ်ခု မပါသ၍ အချိုကို မည်သို့ ခံစားရကြောင်း ရှင်းရခက်သလို တ၀ဲလည်လည်ကြီး ဖြစ်နေတော့သည်။\nယနေ့ မြန်မာ ကဗျာလောကတွင် ဟု ကျွန်တော်က အစချီလိုက်ရုံနှင့် ကဗျာလောကကြီးမှ လူတစ်စုက ကျွန်တော် ဘာလဲ၊ ဘယ်အဆင့်လဲဟု ကြိုတွေးနေရော့မည်။ ထို့ကြောင့် ထိုစကားလုံးကို ကျွန်တော် ရှောင်ပါမည်။\nကဗျာဆရာသည် ကဗျာ ရေးသည်။ ဖန်တီးသည်။ လောကကမ္ဘာကို သူခံစားသည်။ ပုံရိပ်များကို နိမိတ်ပုံအဖြစ် (အချို့) ပြောင်းသည်။ အချို့က စကားလုံးတွေ အဖြစ်ပြောင်းသည်။ ပါဒတွေ အဖြစ် သီကုံးသည်။ ယဉ်ကျေးမှုသည် လူ့ယဉ်ကျေးမှုကို ဆိုလိုသည်။ ထိုအခါ ကဗျာဆရာသည် လူဖြစ်နေသဖြင့် လူ့ယဉ်ကျေးမှုနှင့် ပတ်သက်မှု ရှိသည်။ သို့သော် ကျွန်တော်တို့ ပြောနေကျ လူ့ယဉ်ကျေးမှုဟူသော ဝေါဟာရ အနက်ကို ပြည့်စုံသည် မဟုတ်ရင်တောင် အနည်းငယ်တော့ ရှင်းလင်းစွာ မြင်တတ်ဖို့လိုလာသည်။\nယနေ့ခေတ်သည် အပွင့် ခေတ် ဖြစ်သည်။ အပွင့်ဆိုသည်မှာ ပွင့်လင်းမှုကို ဆိုလိုလေသည်။ ကမ္ဘာကြီးသည် တစ်နိုင်ငံနှင့် တစ်နိုင်ငံ ယဉ်ကျေးမှုတွေ စီးဆင်းလာသည်။ စီးဆင်းနေသည်။ ထိုအခါ မူလက ရှိရင်း ယဉ်ကျေးမှု အဟောင်းနှင့် တခြားတစ်ခုဆီက စီးဆင်းလာသော ယဉ်ကျေးမှုအသစ်တို့ ဓါတ်ပြုကြသည်။ ပေါင်းစပ်ကြသည်။\nဒီနေရာတွင် သင်္ချာသဘောတရား တစ်ခုကို ရှင်းရဖွယ် ရှိပါသည်။\nသင်္ချာပညာရပ်တွင် The Fallacy, Mistake ဆိုတာ ရှိသည်။ မြန်မာမှုပြုရရင်တော့ အမှားကို အမှန်ထင်အောင် အထင်မှား အမြင်မှားဖြစ်အောင် သက်သေပြခြင်း လို့ ဆိုရမည်။ Fallacy ကို ဥပမာပေးတဲ့ အထဲက အထင်ရှားဆုံးတစ်ခု ရှိပါသည်။ တစ်ဟာ နှစ်နှင့် ညီတယ်လို့ သက်သေပြထားတာပါ။\nProof of 1 = 2\nFallacy အရ တစ်နဲ့ နှစ်ဟာ ညီမျှ သွားပါပြီ။ ဒါပေမယ့် သူသက်သေပြသွားတာ လိမ်ညာပြီး သက်သေပြသွားတာ မဟုတ်ဘူး။ တစ်ဆင့်ချင်းမှာ အမှန်တရားရှိနေတယ်ဆိုတာ တွေ့ရလိမ့်မည်။\nတကယ်တမ်းတော့ တစ်နှင့် နှစ် မညီကြသလို နိုင်ငံတစ်နိုင်ငံမှ ယဉ်ကျေးမှုနှင့် တခြားနိုင်ငံမှ ယဉ်ကျေးမှုဆိုတာလည်း မတူညီနိုင်ကြဘူး။ ဒါပေမယ့် ကျွန်တော်တို့ ညီအောင် သက်သေပြကြပါသည်။ ကဗျာဆရာဟာ ယဉ်ကျေးမှုကို သူကိုယ်တိုင် ကျင့်သုံးပိုင်ခွင့် ရှိပေမယ့် ကဗျာအပေါ်မှာတော့ ထိုယဉ်ကျေးမှုကို ထည့်သုံးပိုင်ခွင့် ရှိပါသလား။ ကဗျာဆရာသည် လူချင်းတွေ့ ပါးချင်းအပ်လို့ နှုတ်ဆက်သည့် ယဉ်ကျေးမှုကို ကဗျာထဲမှာ ထည့်သုံးခွင့် ရှိပါသလား။ တကယ်တမ်းတော့ ထိုအချက်သည် ကဗျာဆရာရဲ့ လွတ်လပ်ပိုင်ခွင့်သာ ဖြစ်လေသည်။\nပါးချင်းအပ်သည်မှ မဟုတ် Living Together အထိ ကဗျာ ဖြစ်ခွင့် ရှိနေနိုင်သည်။ သို့သော် ပါးချင်းအပ်သည့် ယဉ်ကျေးမှုသည် ကျွန်တော်တို့အတွက် ညီမျှသည်ဟု ကဗျာဆရာသည် Fallcy ကို သုံးနိုင်သည်။ သက်သေပြချက်နှင့် ကျိုးကြောင်းခိုင်လုံမှု ရှိရမည်။ သို့မဟုတ်ပါက ကဗျာဆရာသည် အချိုဝေါဟာရကို မသိဘဲ ချိုသည်ဟု ပြောနေသလို (သို့မဟုတ်) ချိုသည်ဟူသော အရသာကို မသိပါဘဲ အချိုဟူသော ဝေါဟာရကိုသာ သိသူလို ဖြစ်နေမည် ထင်သည်။\nကျွန်တော်က သချာင်္ သဘောတရား နောက်တစ်ခုနှင့် ထိုအချက်ကို ရှင်းပြပါမည်။\nတစ်ဟာ နှစ်နဲ့ မညီပါဘူး။ ဒါပေမယ့် အထက်ကနည်း ကို မသုံးဘဲ ညီအောင် သက်သေပြပါမည်။\nကဗျာဆရာသည် သုညကို စစ်ကူခေါ်ပါသည်။ တနည်းအားဖြင့် သူ့ခံစားမှု ၀ါဒီနှင့် သူတတ်ကျွမ်းသည့် စကားလုံး အတတ်ပညာ၊ ဘာသာစကား သို့မဟုတ် ဖြစ်တည်မှုဝါဒီများကို ကဗျာဆရာသည် သုညနှင့် မြှောက်သကဲ့သို့ စစ်ကူခေါ်၍ သက်သေပြခြင်း ဖြစ်နိုင်သည်။\nသို့သော် တစ်ချို့သော ရယ်စရာ အဖြစ်အပျက်များလည်း ရှိသေးသည်။ အောက်ပါအတိုင်း ဖြေရှင်းကြသော သူများ သင်တွေ့ဖူးလိမ့်မည်။\nအချုပ်အားဖြင့် ကဗျာဆရာသည် လူ့ယဉ်ကျေးမှုနှင့် ဆက်နွယ်မှု ရှိနေသည့်တိုင် ကဗျာအပေါ်မှာ ယဉ်ကျေးရမည်။ ကဗျာဆရာသည် လူ့ယဉ်ကျေးမှု မရှိဘဲ နေခြင်းက ကဗျာ ဖြစ်တည်မှုနှင့် တိုက်ရိုက်မဆိုင်၊ ကဗျာဆရာနှင့် သူ့ကဗျာအပေါ်မှာ ပရိတ်သတ်မှ သက်ရောက်မည့် လေးစားမှုများနှင့်သာ ဆိုင်နိုင်သည်။ ကဗျာဆရာအပေါ် မလေးစားဘဲ ကဗျာအပေါ်မှာသာ လေးစားကြသော ပရိတ်သတ်နှင့် ကဗျာဆရာနှင့် ကဗျာ ရောထွေး ဆက်ဆံကြသော ပရိတ်သတ် နှစ်မျိုးအပေါ် ကဗျာဆရာသည် အသိရှိရမည်ဟု ထင်မိသည်။\nရှေးအခါကမှစ၍ စာဆိုတော် ဘုန်းကြီးများ ကဗျာရေးခဲ့ကြသည်။ ခရစ်တော် ဘုန်းကြီးများ ကဗျာရေးခဲ့ကြသည်။ သိပ္ပံပညာရှင်များလည်း ကဗျာရေးကြသည်။ မယ်သီလများလည်း ကဗျာရေးခဲ့ကြသည်။ နိုင်ငံရေး ခေါင်းဆောင်များလည်း ကဗျာရေးခဲ့ကြသည်။ နေကို ကိုးကွယ်သူများလည်း ကဗျာရေးခဲ့ကြသည်။ နတ်ဘုရားကို ကိုးကွယ်သူများလည်း ကဗျာရေးခဲ့ကြသည်။ ဘာသာတရားတစ်ခုမျှ မကိုးကွယ်သူများလည်း ကဗျာရေးခဲ့ကြသည်။\nမည်သူသည် မည်သို့ပဲ ရေးရေး ကဗျာက ကဗျာသာ ဖြစ်သည်။\nသူကိုးကွယ် ယုံကြည်ထားသော အချက်ကို လူအများ လိုက်ယုံအောင်ရေးမှ ကဗျာ ဖြစ်တာမဟုတ်။ သူ့ယုံကြည်ချက်အပေါ် သံဝေဂ ရလျှင်လည်း ကဗျာဖြစ်သည်။ သို့မဟုတ် သူ့ယုံကြည်ချက်ကို သူ ချပြရုံလည်း ကဗျာ ဖြစ်သေးသည်။\nသို့သော် ကဗျာဆရာသည် တပါးသူ၏ ယုံကြည်ချက်ကို နှောင့်ယှက်ဖျက်စီးရန် ကဗျာရေးလျှင်မှု ကဗျာကတော့ ကဗျာပဲ ဖြစ်သည်။ သို့သော် ကဗျာဆရာသည် အထက်က ပြောခဲ့သည် လူ့ယဉ်ကျေးမှုကို Fallacy အရ မရမက သက်သေပြဖို့ ကြိုးစားတာပဲဟု ထင်မိသည်။\nကဗျာဆရာသည် ဘာသာတရားနှင့် မကင်းလွတ်သည့်တိုင် ကဗျာသည် ဘာသာတရားနှင့် ကင်းလွတ်ကောင်း ကင်းလွတ်နိုင်သည်။ ကင်းလွတ်သည် ဆိုခြင်းထက် လွတ်လပ်သည်ဟု ဆိုခြင်း ဖြစ်သည်။ လွတ်လပ်သည် ဆိုခြင်းထက် မှီခိုခြင်း ကင်းသည်ဟု ထပ်၍ ဆိုနိုင်ပါသည်။ ဒီနေရာတွင် Freedom မဟုတ်ဘဲ Independence ဟု ထင်မြင်စေလိုသည်။ လူ့ယဉ်ကျေးမှုနှင့်လည်း ထိုအတိုင်း independence ရှိနိုင်သည်။\nကဗျာဆရာသည် လွတ်လပ်ရမည်။ လွတ်လပ်မှုသည် ဒီအတိုင်း လွတ်လပ်ပစ်လိုက်လို့ မရပါ။ မှီခိုခြင်း ကင်းရမည် ဖြစ်သည်။ မှီခိုခြင်း ကင်းရန် ကဗျာဆရာသည် သူကိုယ်တိုင် ရပ်တည်မှု ရှိရမည်။ သူကိုယ်တိုင် စည်းချရမည်။ သူကိုယ်တိုင် အဆောက်အဦကို တည်ဆောက်၍ သူကိုယ်တိုင် အပင်စိုက်ရမည်။ ကဗျာဆရာသည် ကဗျာအပေါ်တွင် တခြားသူများ ပြဌာန်းချက်များအပေါ် ကိုးကားနိုင်သော်လည်း သူကိုယ်တိုင် လွတ်လပ်ရန်အတွက်ငှာ ကိုးကားချက်များအပေါ် အလိုက်သင့် အလွယ်လေး ယုံကြည်၍ မသေချာသော အချက်များကို ပြဌာန်းရန်ကား မသင့်ဟု ထင်သည်။\nကဗျာဆရာတွေ နှင့် လည်ပတ်လျက် ထုံတမ်းစဉ်လာများ\nတစ်ချိန်က ကျွန်တော်တို့ ဆံပင်ရှည်ထား၍ ယောင်ထုံးကြမှ ယောက်ျားပီသသည်။ နောက်တော့ ဆံရှည်ထားလျှင် လမ်းသရဲ ဖြစ်သွားသည်။ တစ်ချိန်က ကျွန်တော်တို့ ဘောင်းဘီဝတ်ကြသည်။ နောက်တော့ အိန္ဒိယမှဆင်းသက်လာသော ပုဆိုး ၊ လုံချည်ဝတ်မှ ယဉ်ကျေးမှု ရှိသည်ဟု ဆိုလာသည်။ တစ်ချိန်က ဒါပေမဲ့ ဟု သုံးသည်။ နောက်တော့ ဒါပေမယ့် ပြန်သည်။ အားလုံးပြောင်းလဲ နေသော ယဉ်ကျေးမှုနှင့် ဆိုရိုးများသည် လှည်းဝင်ရိုးလို လည်လျက်သာ ရှိသည်။ ရှေ့မျိုးစက်က လူအများလက်ခံသော ယဉ်ကျေးမှုသည် ယခုကျွန်တော်တို့အတွက် ထုံးတမ်းစဉ်လာ ဖြစ်လာသည်။\nပြဌာန်းစာအုပ်တွင် ပြဌာန်းလိုက်ရုံမျှဖြင့် ကဗျာဆရာများသည် အမှန်တရားဟု မယုံကြည်ကြပါ။ ဒါသည်ပင် ကဗျာဆရာတို့၏ မှီခိုခြင်း ကင်းခြင်းထဲက တစ်ခု ဖြစ်သည်။\nစစ်မှန်သော ကဗျာဆရာသည် သူလက်ခံသော လူ့ယဉ်ကျေးမှုကို ကာကွယ်လို့ရသည်။ သို့သော် သူမဟုတ်သည့် တစ်ပါးသူ လက်ခံသော ယဉ်ကျေးမှုကိုတော့ မစော်ကားကြပါ။ စစ်မှန်သော ကဗျာဆရာသည် သူလက်ခံသော ဘာသာတရားကို ကာကွယ်လို့ရသည်။ သို့သော် တစ်ပါးသူ လက်ခံသည့် ဘာသာတရားကို မစော်ကားကြ။\nကဗျာဆရာသည် သူ့ဓါးကို သူသွေးသည်။ သူ့ဒိုင်းကို လုံအောင်လုပ်သည်။ ဓါးတစ်ချက်ဝေ့တိုင်း ကဗျာတွေ ထွက်လာသည်။ ဒိုင်းတစ်ချက်ကာတိုင်း ကဗျာတွေ ထွက်လာသည်။ ကဗျာဆရာသည် ကဗျာဆန်စရာမလို။ ကဗျာဆရာသည် နာမည်ကြီးဖို့ လုပ်စရာမလို။ ကဗျာဆရာသည် သီအိုရီအသစ် ထုတ်ဖို့ပဲ ကြိုးစားသူမဟုတ်။ ကဗျာဆရာသည် လူ့သမိုင်းကို သိသည်။ အနာဂတ်ကို ကောင်းစေချင်သည်။ သို့သော် လက်တွေ့ကျကျ ခေတ်ကိုပဲ ဖေါ်သည်။ သရော်သည်။ ဖွင့်သည်။\nကဗျာဆရာသည် ပုဆိုးဝတ်ချင် ၀တ်မည်။ ဘောင်းဘီ ၀တ်ချင် ၀တ်မည်။ နှုတ်ခမ်းမွေး ထားချင် ထားမည်။ ဆံပင်ရှည်ထားချင်ထားမည်။ လွယ်အိတ်လွယ်ချင် လွယ်မည်။ တီရှပ် ၀တ်ချင် ၀တ်မည်။ တက်တူး ထိုးချင်ထိုးမည်။ သို့သော် ကဗျာအပေါ် သစ္စာရှိကြသည်။ ကဗျာဆရာသည် ပြာယာခတ်ချင်လည်း ခတ်နေမည်။ သတိမမူတာတွေ ရှိကောင်းရှိမည်။ သို့သော် ကဗျာအပေါ်မှာတော့ အလေးအနက်ထားကြသည်။\nကဗျာဆရာတွေ အရက်သောက်ကြသည်။ ကဗျာဆရာတွေ အရက်မသောက်ကြ။ ကဗျာဆရာတွေ ရမ်းကားသည်။ ကဗျာဆရာတွေ မရမ်းကားကြ။ ကောင်းမှုနှင့် မကောင်းမှုသည် ကဗျာဆရာတို့ ခွဲခြား သိနှင့် နေပြီးသားဖြစ်သည်။\nကဗျာဆရာတွေနဲ့ ဘ၀ယုံကြည်ချက် ဖြတ်သန်းမှု\nကဗျာဆရာတစ်ချို့ လူ့သံဝေဂကို တေးဖေါ်ကြသည်။ ကဗျာဆရာတစ်ချို့က လူ့ယဉ်ကျေးမှုကို သရုပ်ဖေါ်ကြသည်။ အရက်သောက်သော ကဗျာဆရာက အရက်ထဲက အတွေးကို ချပြကြသည်။ တေးရေး ကဗျာဆရာက ဂီတထဲက တေးသံတစ်ချို့နှင့် ကဗျာဖွဲ့ကြသည်။ ပန်းချီသမား ကဗျာဆရာက ပန်းချီထဲက အရောင်တွေဖြင့် ကဗျာကို ပုံဖေါ်သည်။ ဘာပဲ ဖြစ်ဖြစ် ကဗျာဆရာများသည် ကဗျာတစ်ပုဒ်ကို ခေါင်းစဉ်တပ်ကြသလို ကဗျာများကိုလည်း တူရာ တူရာ လိုက်စု / တု ကြသည်လည်း ရှိသည်။\nကဗျာဆရာ လှသန်းက အောက်ပါကဗျာကို ရေးခဲ့သည်။\nပဲခူးရိုးမထဲက ၀ါးရုံတောကြီးကို သတိရကြမှာလဲ\nကျွန်ုပ်တို့ ညံ့ခဲ့ကြတာ သေချာတယ်” ဟု။\nသူ့ကဗျာ ခေါင်းစဉ်သည် ၀န်ခံခြင်း ဖြစ်သည်။ ကဗျာခေါင်းစဉ်က စ၍ ရိုးသားမှု ကို မြင်ရ၊ ခံစားရသည်။ ကဗျာဆရာသည် သူဘာကို ၀န်ခံချင်ပါသနည်း။ သို့မဟုတ် တခြားသူတွေကို ၀န်ခံစေချင်သည်လား။ ကျွန်တော်တို့ကကော သွားကြားထိုးရင်း ပဲခူးရိုးမထဲမှ ၀ါးရုံတောကို သတိရကြသူတွေလား။ မေ့ထားကြသူတွေလား။ ကျွန်တော်တို့ ညံ့ခဲ့ကြတာ သေချာတယ် ဟု ကဗျာကို သိမ်းသည်။\nဘာပဲဖြစ်ဖြစ် ကဗျာသည် ခေတ်ကို ပြသည်။ ကဗျာကို ဖတ်၍ ခေတ်ကို မြင်သည်။ ပုဂံခေတ်၊ အင်းဝခေတ်မှသည် စစ်အပြီးခေတ်၊ တော်လှန်ရေးခေတ်၊ ရှစ်လေးလုံးခေတ်အထိ။ အာဏာရှင်ကို တော်လှန်သည့် ကဗျာ၊ ပြည်သူတွေရဲ့ လိုအပ်ချက်တွေ ထောက်ခဲ့ကြသော ကဗျာ၊ နိုင်ငံရေးကို မီးမောင်းထိုးသည့် ကဗျာ၊ လူငယ်တွေဘ၀ကို ထင်ဟပ်ပေးသော ကဗျာများ၊ ကဗျာများ။ မောင်ချောနွယ်က ဆတ်သွား ကို ရေးခဲ့သည်။ ခရမ်းပြာထက်လူက ငါတို့ လူငယ်ဘ၀ ကို ပြခဲ့သည်။ တာရာမင်းဝေက မီးတောက်ရစ်သမ်ကို တီးခဲ့သည်။ ကျောင်းဖွင့်ချိန်ကို ခေါင်းလောင်းထိုးခဲ့သည်။\nကျွန်တော်တို့ ကဗျာဆရာတွေ ဘယ်ဆီကိုလဲ။\nကျွန်တော်တို့ ကဗျာဆရာတွေ ဘာအကြောင်း ကဗျာရေးကြမလဲ။\nကျွန်တော်တို့ ကဗျာဆရာတွေ ကဗျာအပေါ် မည်၍ မည်မျှ သစ္စာထားကြမလဲ။\nကျွန်တော်တို့ ကဗျာဆရာတွေ ခေတ်ထဲ .. မြို့ပြထဲ .. နိုင်ငံထဲ .. ဘာတွေကို တွေးနေကြသလဲ။\nကျွန်တော်တို့ ကဗျာဆရာတွေ ခေတ်ကို သရော်ခဲ့ကြ၊ ဆဲခဲ့ကြ။\nထိုမှ တဖန် ကျွန်တော်တို့ ကဗျာဆရာတွေ တစ်ပါးသူ ယုံကြည်ချက်ထဲသို့ ၀င်ရောက် စွက်ဖက် ထိုင်ဆဲနေကြ။\nတစ်ချို့ ကဗျာဆရာသည် ခေတ်ကိုသာ ရှေ့တန်းတင်သည်။\nတစ်ချို့ ကဗျာဆရာသည် ကဗျာဆရာနာမည်ကို ရှေ့တန်းတင်သည်။\nတစ်ချို့ ကဗျာဆရာသည် သူ့စေတနာနှင့် အတတ်ပညာကို ရှေ့တန်းတင်သည်။\nတစ်ချို့ ကဗျာဆရာသည် သူ့ယုံကြည်ရာ လူ့ယဉ်ကျေးမှုနှင့် သူ့ဘာသာတရားကို ရှေ့တန်းတင်သည်။\nတစ်ချို့ ကဗျာဆရာသည် တစ်ပါးသူတို့၏ ယုံကြည်ချက်ကို လိုက်လံ တိုက်ခိုက်သည်။\nတစ်ချို့က ခေါင်းစဉ်နှင့် တစ်ချို့က အုပ်စုနှင့် တစ်ချို့က အရပ်ဒေသ စွဲနှင့်။\nတစ်ချို့ကတော့ ကဗျာသာ ရှိသည်။ ဘာမျှ မရှိ ကြ။\nဒီလို…ကဗျာ / စာ သဘောတရားတွေ\nတင်ပြ ဆွေးနွေးမယ့်သူတွေ အများကြီးလိုနေပါတယ် ။\nဒါမျိုး.ပြောကြ ဆိုကြတာဟာ.. မြန်မာကဗျာလေးက တိုးတက်ရာတိုးတက်ကြောင်း တစ်ခုပါပဲ ။\nတင်ပြ ကြ / ဆွေးနွေးကြတဲ့သဘောတရားတွေ မှားတယ် မှန်တယ်ဆိုတာက…\nအချိန်တစ်ချိန်မှာ.. မှားတာတွေ..ဝေးလွင့်ကွယ်ပျောက်သွားပြီး.မှန်တာတွေ ကျန်နေခဲ့မှာ အသေအချာပါပဲ ။\nကဗျာအယူအဆတွေ / ကဗျာသဘောတရားတွေ နဲ့ \nကဗျာအကြောင်း ပြောကြဆိုကြတာတွေ တွေ့ ရင်…\nဖတ်ခွင့်ရတာ..ပြောခွင့်ရနေကြတာလေး တွေ့ ပြီး.၀မ်းလည်းသာတယ် ။\nနောက်ထပ်လည်း…ကဗျာအကြောင်းတွေ.. ပြောကြပါဦးလို့ သာ. လိုက်ပြောချင်တယ် ။\nကဗျာအကြောင်းတွေ ဖတ်နေချင်သေးလို့ ။\nကဗျာ သဘောတရားနဲ့စာပေ သဘောတရားတွေကို စိတ်ဝင်စားပြီး. မြတ်နိုးလေးစားမိတာက တစ်ပိုင်း\nကဗျာ အမျိုးမျိုးကို.. ခံစားမှု စွမ်းရည် အမျိုးမျိုး.မြှင့်ပြီး…ခံစား / လေ့လာနေချင်တာက တစ်ပိုင်း\n..ကဗျာကို ချစ် / ကဗျာ့ သဘောတရားတွေကို ချစ်လွန်းပေမယ့်..\nကိုယ်တိုင် ကဗျာတွေ ရေးဖို့ ….ဆိုတာကတော့…..\nကျွန်တော့်အတွက် ဝေးနေသေးတယ် ဗျာ ။\nကျွန်တော်..တော်တော် ညံ့သေးတယ် ။


Oh.. My Blog!: June 2007\nPosted by Tesla at 6:10 AM | Links to this post\nPosted by Tesla at 2:02 AM | Links to this post\nဒါ.. ရဲရင့်မှုအတွက် သက်သေ…\nလှပစွာ ၀ဲပျံနိုင်မဲ့ အတောင်ပံတွေကို ရိုက်ချိုး..\nအမျိုးတွက် အားလုံးကို စတေးခဲ့ပေ…\nဒါ.. သစ္စာရှိမှုအတွက် သက်သေ…\nဣနြေ္ဒရရ လျှောက်လှမ်းလို့.. ခြေလှမ်းရယ်မှမယိုင်..\nငြိမ်းချမ်းရေး မိန့်ခွန်းခြွေလို့ စုစည်းခဲ့ပေ..\nဒါ.. ခေါင်းဆောင်ကောင်း ပီသတဲ့ သက်သေ….\nပြုလုပ်ထိုက် မထိုက် ခွဲခြား..\nအရိုးကျေ ပစေ အရေခန်း ပစေ သက်စွန့်ကြိုးပန်းနေခဲ့တာတွေ…\nဒါ.. အာဇာနည်ပီသတဲ့ သက်သေ…\nအသက်ရာကျော် ရှည်ပေးပါတော့ အမေ……\nPosted by Tesla at 12:15 AM | Links to this post\nဟိုး.. ရှေးရှေးတုန်းက ဇီးကွက်ကြီးတကောင်ဟာ တောကြီးတတောရဲ့ ရေကန်လေးနားက သစ်ပင်ပေါ်မှာ နေထိုင်သတဲ့- ဇီးကွက်ကြီးဟာ ပညာရှိကြီးလို့ တတောလုံးက ၀ိုင်းသတ်မှတ်ထားတော့ လောကကြီးကို တရားကျတဲ့စတိုင် နဲ့ နေ့ခင်းတောင် အပြင် မထွက်တော့ဘူးတဲ့- ညရောက်မှ ဆင်းရဲစရာကောင်းတဲ့ သူ့ခန္ဓာကိုယ်ကို မဖြည့်ချင်ဖြည့်ချင် ဖြည့်ရတဲ့ပုံစံမျိုးနဲ့ အသက်ရှင်ယုံလောက် အဆာကိုသာ ထွက်ပြီး ရှာဖွေစားသောက်သတဲ့- အဲ့ဒီရေကန်ကြီးထဲမှာ ရေချိုးလိုက် အတောင်ပံလေးတွေခတ်ပြီး ကခုန်ပျံလွှားလိုက် နဲ့ ပျော်ပျော်ရွှင်ရွှင်နေနေတဲ့ ဘဲငန်းမလေး တကောင်လည်း ရှိနေခဲ့တယ်- ဟော မောင်ညီမလေးတို့ရေ သေသေချာချာနားထောင်နော် ဇာတ်လမ်းစတော့မယ်-\nအဲ့ဒီမှာ စတွေ့တာပေါ့ကွယ်- ရေကန်ကြီးနားမှာလေ- တနေ့တနေ့ ဖြူဖွေးလှတဲ့ အတောင်ပံတွေ နဲ့ ဆော့ကစားနေတဲ့ ဘဲငန်းမလေးကို ဇီးကွက်ကြီးက ရုပ်တည်ကြီးနဲ့ ပြူးပြီးသား မျက်လုံးတွေ ထပ်ချဲ့လို့ စူးစူးရဲရဲ ချောင်းကြည့်နေခဲ့သတဲ့ကွယ်- တော်တော်ဆိုးတဲ့ ကိုဇီးကွက်ပေါ့- ဘဲငန်းမလေးကလည်း သူ့ကို ချောင်းကြည့်နေတာကို ရိပ်မိတယ်တဲ့- ဒီလိုနဲ့ပဲ ဘဲငန်းမလေးဟာ စူးစူးရဲရဲ မျက်လုံးကြီးတွေကို မလန့်ပဲနဲ့ ရင်ခုန်သွား မိသတဲ့- မိုက်မဲလှတဲ့ ငန်းမလေးများလားကွယ်- ရှည်ပါတယ် မောင်ညီမလေးတို့ရယ် အကျဉ်းချုပ်ရရင် ဇီးကွက်ကြီးနဲ့ ဘဲငန်းမလေးတို့ ဟာ တဦးပေါ်တဦး မေတ္တာမျှသွား ကြသတဲ့-\nမေတ္တာမျှတော့လည်း ပေါင်းဖက်ခဲ့ကြတယ်လို့ပဲ ခပ်လွယ်လွယ်ယူဆကြပေါ့ကွယ်- ခပ်လွယ်လွယ် ထပ်ယူဆရရင် တလလောက်လွယ် သုံးဆယ့်ငါးရက် လောက် ဥဘို့ အထိ ငန်းမလေးဟာ မပေါ့မပါးဖြစ်သွားရှာသတဲ့- (ပုံပြောတဲ့ ဦးဦး ဒီနေရာမှာ နည်းနည်းလွန်ပြီထင်ရင် ခွင့်လွတ်ပါကွယ် အမှန်တော့ငန်းတွေ ဘယ်နှစ်လလွယ်ပြီး ဘယ်နှစ်လဖွားတယ် ဆိုတာ ဦးဦးလည်းသိဘူး ရွီးလိုက်တာပါကွယ်)- ကဲ ကဲ .. ဇီးကွက်ကြီးက ကောက်ရိုးတွေ အရွက်စလေးတွေ ရှာပေးခဲ့လို့ ငန်းမလေးဟာ ခပ်မြန်မြန်ပဲ အသိုက်ကလေးရသွားပါသတဲ့- ရသွားတော့ ဥသည်ပေါ့ကွယ်- ဇီးကွက်ကြီးကတော့ ဘယ်တော့မှ အပြင်မထွက်တဲ့ နေ့ခင်းမှာတောင် အညောင်းဆန့်သလိုလို အတောင်ဖြန့်တာ လေ့ကျင့်သလိုလို နဲ့ အသိုက်နားမှာ ရစ်သီ ရစ်သီ လုပ်ပြီး ရင်တွေဘာတွေ ခုန်လို့ပေါ့- ဟော ဥပါပြီတဲ့- ခြောက်လုံးတောင် ဥသတဲ့ကွယ်- ငန်းမလေး စိတ်ကြီးတယ်- ဇီးကွက်ကြီးကတော့ ဥတွေကြည့်ပြီး ရင်ခုန်နေတာပေါ့- မသိရင် သူကိုယ်တိုင်ပဲ ဥထားတာလိုလို နဲ့ပေါ့- အင်း.. အကောင်ပေါက်ဘို့ ငန်းမလေးဟာလည်း ခါတိုင်းလို မဆော့နိုင်ပဲနဲ့ သည်းကြီးမဲကြီး ၀ပ်သတဲ့- ဇီးကွက်ကြီးကတော့ ရန်များကို ကိုယ်ရှင်းမယ် ဆိုတဲ့ တေးသွားအလိုက် နဲ့ လေတချွှန်ချွှန် ရင်အုပ်ကြီးကားပြီး ဟိုလျှောက်ဒီလျှောက် (အဲ ဟိုပျံဒီပျံ) စောင့်ရှောက် နေခဲ့တာ နာရီမိနစ် စက္ကန့်မလစ်ပေါ့လေ-\nအော်- ၀ပ်တော့လည်း ပေါက်သည်ပေါ့- လက်သယ်တောင် ခေါ်စရာမလိုပဲ ရှောရှောလျှူလျှူ ပေါက်သွားတာ ငန်းသေးသေးလေးတွေ ခြောက်ကောင် တောင်မှတဲ့- အဲ. အဲ့မှာ ဇီးကွက်ကြီးက နည်းနည်းလေသွားတယ်- ဘာဖြစ်လို့ ငန်းတွေချည်းပဲ ပေါက်ရတာလည်းပေါ့- မသကာ ဇီးကွက်တကောင် လောက် ပါရင်တောင် မဆိုးဘူးပေါ့- အဲ.. မှန်မှန်ကန်ကန်ကွာ ဇီးငန်း လိုမျိုး အကောင်အသစ်လေး တွေကောဘာလို့ မပါသလဲပေါ့လေ- ငန်းမလေးကတော့ လည်ပင်းရှည်ရှည်ကြီးရမ်းလို့ အတောင်ပံတွေကို ခပ်နိမ့်နိမ့် မြင့်တင်ပြီး ဒါတော့ ကျမလည်း မပြောတတ်ဆိုတဲ့ ပုံစံမျိုးပေါ့ကွယ်- အင်း.. ဇီးကွက်ကြီးကလည်း ထားပါကွယ် အမှန်တော့ သူ့သွေးသားတွေပဲ သူအရမ်းချစ်ပါတယ် ဆိုပြီး ဘဲငန်းမလေးရဲ့ နဖူးကို ခပ်ဖွဖွနမ်းရင်ပြောသတဲ့- (အဲ.. သူတို့နှစ်ကောင်ထဲ နားလည်တဲ့ အပြာရောင် ဘာသာစကားတခုရှိတယ် ဆိုတာ မောင်ညီမလေးတို့ကို ပြောခဲ့ဘို့ မေ့နေတယ်)\nအဲ့လိုနဲ့- ဘယ်နားရောက်သွားပြီလဲ- အော်သိပြီ- ငန်းသေးသေးလေးတွေ တောင် ငှက်နို့သောက်ပြီး တဖြည်းဖြည်း ငှက်လား မြောက်လာခဲ့တယ်- (ဦးဦးကို ပြန်မငြင်းနဲ့ ဟိုးအရင်တုန်းက ငန်းတွေက နို့တိုက်သတ္တ၀ါပေါ့ကွယ်- အခုမှ သွေးအေးတဲ့ သွေးနွေးသတ္တ၀ါဖြစ်သွားတာ ဘာလြို့ဖစ်သလဲ သိချင်ရင် ဆက်နားထောင်) အတောင်ပံတွေ စုံတော့လည်း အပြင်ထွက်လာနိုင်တာပေါလေ့- အဲ့ဒီ ရက် ရောက်တော့ ငန်းမေမေကြီးက ငန်းသားသား ငန်းမီးမီးလေးတွေခေါ်ပြီး ဒီနေ့ ရေထဲဆင်းကြမယ်ဟေ့ ပေါ့- ဇီးကွက်ကြီးကလည်း အူကြောင်ကြောင်နဲ့ လိုက်သွားတာ ရေထဲရောက်မှ ဖလူးဖလူးနဲ့ ပြန်တက်လာခဲ့ရသတဲ့- သူမှရေမကူးတတ်တာ- ငန်းမလေးက တချက်တော့ လှမ်းကြည့်သတဲ့- ဒါပေမဲ့ ငန်းသေးသေးလေးတွေကို သင်ပေးဘို့တာဝန် ရှိသေးတယ်မလား- ဆက်ပဲ ကူးခတ်နေခဲ့တယ် ငါးတွေကို ဖမ်းနည်း သင်ပေးတယ်- သူကိုယ်တိုင်ဖမ်းပြတယ် အဆာကြွေးတယ် ပါးစပ်ထဲထိ ခွန့်ကြွေးတယ်ပေါ့- ဇီးကွက်ကြီးကတော့ ကန်ဘောင်ပေါ်ကနေ တွေတွေကြီး စိုက်ကြည့်နေခဲ့တာ အရုပ်ကြီးလားတောင် ထင်ရသတဲ့- ညာဘက်မျက်လုံးကတောင် မျက်ရေတွေကျလို့ ငန်းမလေးက ဘာဖြစ်နေလဲ အော်မေးတော့ နေ့ခင်းဘက်ဆိုတော့ မျက်စိစူးလို့ မျက်ရေထွက်တာပါကွာ လို့ပဲပြန်ပြော နေခဲ့တာပေါ့- နည်းနည်းရိပ်မိတဲ့ ငန်းမလေးက ငါးတကောင်ရတော့ ကုန်းပေါ်ကို ပြစ်တင်ပေးလိုက်တယ်တဲ့- ချစ်တယ်ပေါ့လေ အထာက- ဒါပေမဲ့ ဇီးကွက်ကြီးက ချစ်ခြင်းမေတ္တာတွေပါတဲ့ ငါးကိုတောင် မစားတတ်တော့ တွေတွေကြီးစိုက်ကြည့်နေခဲ့တာ ဟော တောင်ကြားထဲကိုတောင် နေလုံးကြီး ပြုတ်ကျ သွားပြီကော-\nအဲ့လိုနဲ့ နောက်မကြာခင်ရက်မှာပဲ ငန်းမေမေကြီးက ဒီနေ့ လေဟုန်စီးခြင်း အတတ်ပညာကို သင်ပေးမယ်လို့ ပြောသတဲ့- ငန်းသေးသေး လေးတွေကလည်း… ဟေး… လို့ ၀ိုင်းအော်ကြတာပေါ့- ဇီးကွက်ကြီးက ဒီတချီတော့ ငါပါပြီဆိုပြီး အားကိုးရတဲ့ ဖခင်တယောက် ပုံစံမျိုးနဲ့ ခန့်ခန့်ထည်ထည်ကြီးပေါ့လေ- မာနကြီးနေလိုက်တာများ ပိတ်မရတဲ့ မျက်လုံးတွေကို အတင်းဆွဲပိတ်လို့တဲ့- အတောင်ပံတွေတောင် တဖြတ်ဖြတ်ခတ်ပြနေသေးတယ်- အဲ့အချိန်မှာ ငန်းမလေးကလည်း အတောင်ပံဖြန့်မိတော့ ဇီးကွက်ကြီး ရိပ်ကနဲ သတိထားမိလိုက်တာက အတောင်ပံတွေဟာ သူ့ထက်ကြီးမား ကျယ်ပြန့်တယ်ဆိုတာပဲ- ခဏကြာတော့ ငန်းမလေးဟာ အပေါ်ကို ပျံတက်သွားတာများ အတောင်ပံတချက်ထဲပဲ ခတ်ပြီး ညိမ့်ခနဲပေါ့- ငန်းသေးသေးလေးတွေကလည်း နောက်ကလိုက် သွားကြသတဲ့- အဲ ဇီးကွက်ကြီးကတော့ စထွက်တာတောင် အတောင်ပံလေးခါလောက် ခတ်ပြီးမှနောက်က လိုက်သွားရသတဲ့- တဖြည်းဖြည်း မြေကြီးနဲ့ဝေးသထက်ဝေးအောင် ပျံကြတော့ လေဟုန်စီးလို့ရတဲ့ နေရာရောက်ကြတာပေါ့- ကဲ အဲ့ဒီအချိန် အတောင်ပံကြီးကြီးနဲ့ ငန်းတွေက လေ အရသာခံနေကြသလောက် ဇီးကွက်ကြီးက သူ့အတောင်ပံ သေးသေးလေးတွေကို တဖြတ်တဖြတ်ခတ်နေရတာ ပြုတ်ထွက်တော့မလားလို့တောင် သူ့ကိုယ်သူ ထင်နေခဲ့တယ်- တဖြည်းဖြည်းနဲ့ ဘယ်လိုမှမရတော့တဲ့ အခြေနေရောက်တော့ ဇီးကွက်ကြီး ဟာ အားမတန်လို့ မာန်လျော့ သူတို့ပဲ ပျံသန်းကြပါစေတော့ ဆိုပြီး နောက်ပြန်လှဲ့ခဲ့ရသတဲ့-\nအင်း.. အိမ်ပြန်ရောက်တော့ အဲ အပင်ပေါ်ပြန်ရောက်တော့ ဇီးကွက်ကြီးက စဉ်းစားသတဲ့ ငါဟာ တတောလုံးက ပညာရှိလို့ သတ်မှတ်ထားကြတဲ့ ဇီးကွက်ပဲ ဒါလေးတောင် အဖြစ်ရှိအောင် မလုပ်နိုင်ဘူးလား ဆိုပြီး တွေးရင်း အော် ငါလိုနေတာ အလေ့အကျင့်ကိုး ဟုတ်တယ် ငါလေ့ကျင့်ဘို့လိုတယ် ငါကြိုးစားရင်ရမှာပါ ငါလည်းမစဉ်းမစား ထုံထိုင်းနေတဲ့ကောင်မှ မဟုတ်ပဲဆိုပြီး လေဟုန်စီးဘို့ရယ် ရေကူးသင်ဘို့ရယ် ဆုံးဖြတ်လိုက်တယ်တဲ့- စိတ်ဓါတ်တွေက ပြန်ပြီး ကြွတက်လို့ပေါ့ကွယ်- အဲ့လိုနဲ့ ညရောက်တော့ ငန်းမလေးကို ပြောလိုက်သတဲ့ မနက်ဖြန်ကစပြီး သူ့ကိုရေကူး သင်ပေးပါဆိုတဲ့ အကြောင်းပေါ့- ငန်းမလေးကတော့ ဘာပြောမှာလည်း အင်းအင်း ပေါ့လေ-\nမနက်ခင်းရောက်တော့ ရေကန်ထဲကို မိသားတစုလုံး ပျော်ပျော်ပါးပါး ထွက်ခါလာကြတာ ဇီးကွက်ကြီးကတော့ ရင် တဒိတ်ဒိတ်ခုန်နေတာ သိမှာဆိုးလို့ အတောင်ပံတွေကြားမှာ နှလုံးသားကို ၀ှက်ပြီးလိုက်လာခဲ့ရတာပေါ့- ကဲ ရောက်ပြီ. ရေကန်ထဲ. ငန်းသေးသေးလေးတွေက ဘေးကနေ ဖေဖေကြီး ဖေဖေကြီး အဲ ပါပါး.. အာ ဘယ်လိုခေါ်သလဲ ဦးဦးလည်း မသိတော့ဘူးကွယ်- ၀ိုင်းအားပေးနေကြတယ် လို့ပဲ မြင်ယောင်ကြည့်ပေါ့- ငန်းမလေးက အရင်ဆုံးရေထဲ ဆင်းပြီး ဒီလိုလုပ် ဟိုလိုလုပ်ပေါ့လေ ပြသတဲ့- ဇီးကွက်ကြီးက ရေထဲကို ခြေတလှမ်းအရင် ချလိုက်တယ် အောင်မလေးလို့ အော်မိတော့ မလို့ပဲတဲ့- ကြက်သီးတွေက လဲထလို့ တော်သေးတယ် အမွှေးတွေပါလို့ တခြားလူတွေ အဲ တခြားအကောင်တွေ မမြင်တာတဲ့- ဒါပေမဲ့ပေါ့လေ ယောက်ကျားမာန (အဲ.. အထီးမာနလား) ကို အစွမ်းကုန် မြင့်တင် အချစ်ရဲ့အားမာန်တွေနဲ့ မျက်စိမှိတ်ပြီး ရေကန်ထဲဆင်းလိုက်တော့တယ်- ဒါတောင် ရုပ်ပျက်ဆင်းပျက် အတောင်ပံတွေကို ခတ်မိသေးတယ်- ငန်းမလေးက အဆင်ပြေလား လို့မေးတော့- အင်း.. တဲ့- ရေထဲနည်းနည်း မြုပ်သွားတယ်- ငန်းမလေးက အဆင်ပြေလား လို့ ထပ်မေးတယ် အင်းလို့ပြန်ပြောတယ်- တဖြေးဖြေးသူ မလုပ်နိုင်ဘူးဆိုတာ ဇီးကွက်ကြီးက သိလာတယ် ဒါပေမဲ့ ငန်းမလေးရဲ့ မျက်လုံးတွေကို ကြည့်တယ် ငန်းသေးသေး လေးတွေရဲ့ အသံတွေကို နားထောင်တယ် ရေထဲကိုတော့ တ၀က်ကျော်ကျော်မြုပ်နေပြီ- ပေါ်အောင်လုပ်လို့ မရသေးဘူး- အဆင်ပြေလား လို့ ထပ်မေးတယ် အင်းလို့ပြန်ပြောတယ်-နောက်ဆုံးအင်းလို့ ထပ်ပြောတဲ့ အချိန်မှာ ရေသံတွေ ရေနဲ့လေပေါင်းထားတဲ့ အသံတွေ ထွက်လာတယ်- ရေအောက်ရောက်သွားတယ် အဆင်ပြေလား လို့ ထပ်မေးတယ်- ပလုံ ပလုံဆိုတဲ့ အသံထွက်လာတယ်- ငန်းမလေးက အင်းလို့ပြန်ဖြေတယ် လို့ထင်နေတယ်- ဇီးကွက်ကြီးကတော့ ဟိုးရေအောက် ထဲထိရောက်တော့. အော် အမြင့်မပျံနိုင်ပေမဲ့ သူတို့မရောက်နိုင်တဲ့ ရေအောက်ခြေထိ ငါရောက်နိုင်ခဲ့တယ် ဆိုတဲ့အတွေးရယ် ငန်းမလေးရဲ့မျက်လုံးတွေရယ် ငန်းသေးသေးလေးတွေရဲ့ အော်သံတွေရယ် အကုန်ရောထွေးပြီး မြင်လိုက်ကြားလိုက်. မမြင်တချက်မြင်တချက် နဲ့ လေပူဖောင်းလေးတွေကပဲ ပါးစပ်ထဲက ပလုံစီပြီး တက်လာကြသတဲ့- ပုံပြင်လေးကတော့ ဒါပါပဲကွယ်- ဇီးကွက်ကြီးလား. ဇီးကွက်ကြီးက သေသွားတာပေါ့ကွယ်- ဟင့်အင်း.. ငန်းမလေးကြည့်ရတာ သိပ်သတိရတဲ့ပုံမပေါ်ဘူး မေ့မေ့ပျောက်ပျောက်ပဲ-\nCaroline Leaf ရဲ့ The Owl Who MarriedaGoose ဆိုတဲ့ Short Film Animation ကိုမှီငြမ်းရေးထားခြင်း ဖြစ်ပါသည်- အဲ့ဒီလင့်မှာ ဗွီဒီယိုလေးလည်း ပါပါတယ်- ကျနော်အင်မတန် ကြိုက်ပါတယ်- အဲ ကျနော်ရေးထားသလိုတော့ ပေါကြောင်ကြောင် မဟုတ်ပါဘူး- မကြည့်ဘူးသေးရင် သွားကြည့်လိုက် ကြိုက်မှာပါ-\nPosted by Tesla at 2:36 AM | Links to this post\nပလူတိုဂြိုလ်ကို ဂြိုလ်ကြီးကိုးလုံးထဲ ပြန်ထည့်စေချင်တယ်…\nချစ်ခြင်းမေတ္တာဟာ ပိရိစွာ ဖုံးအုပ်ထားတဲ့ ကလကာနောက်မှာ\nဘယ်တော့မှတည်ခင်းဧည့်ခံမှာ မဟုတ်တဲ့ မျက်ရည်တချို့ဟာ..\nရေခဲသေတ္တာထဲမှာ ၀မ်းနည်းစွာ အကျဉ်းချခံရတယ်…\nသံစဉ်မပါတဲ့ အသံတွေကြောင့် ထကြွလို့..\nတခါတခါများဆို နှလုံးသားက နွမ်းနွမ်းခခနဲ့ ထပြီးတောင်ကတယ်…\nသြော်.. ခရေပင်ကြီးအောက် ခရေပန်းအကျစောင့်ရင်း\n၀ုန်းဝုန်းဒိုင်းဒိုင်း ပြုတ်ကျလာတာ ငါပါလား..\nခရေကပဲ ငါ့ကိုပြန်ကောက် သွားတော့တယ်…\nဟောဒီမှာ အတောင်ပံတစုံ ယူသုံးပါ..\nငါ့နှလုံးသားကို တစစီဖြုတ်ပြီး ယက်လုပ်ထားတယ်..\nကဲ.. ငါဟာဝလုံးမရေးတတ်လို့ ငှေးမှိုင်ကျန်ခဲ့တဲ့ ရွှေခဲကြက်တူရွေးပေါ့\nညီလေးခင်ရေ.. လှည့်ကြည့်မနေနဲ့.. စာကြည့်ပျက်တယ်…..\nPosted by Tesla at 11:33 PM | Links to this post\nPosted by Tesla at 3:30 AM | Links to this post


Astra Theme Pro Bundle – The Well Finisher\nAstra Theme ဟာ ထင်ရှားကျော်ကြားတဲ့ WordPress Themes တွေထဲမှာ လက်ရှိအသုံးပြုမှု (Active Installations) တစ်သန်းကျော်နဲ့ ထိပ်ဆုံးမှာ ရှိနေတဲ့ WordPress Theme တခု ဖြစ်ပါတယ်။ Astra Theme ဟာ ဘာတွေမှာ အားသာချက်ရှိပြီး ကောင်းတာလဲ?\nWordPress ကို အသုံးပြုပြီး ဝက်ဘ်ဆိုဒ် တည်ဆောက်ကြသူများ အနေနဲ့ Themes တွေနဲ့ မစိမ်းကြပါဘူး။ ဘယ် theme က ကောင်းမလဲ ဆိုတဲ့ မေးခွန်းကလဲ.. ဒါပုံမှန် မေးနေကျ မေးခွန်းတခုပါ။ စီးပွါးရေး၊ ပညာရေး (Learning Management System – LMS)၊ အွန်လိုင်းစတိုး (Online Store/ Shop)၊ ကိုယ်ပိုင်ဘလော့ (Personal Blog)၊ အိမ်ယာရောင်းဝယ်ရေး (Property Agency)၊ ဟော်တယ်လုပ်ငန်း (Hotel, Tourism)၊ သတင်းလုပ်ငန်း (News & Information) .. စသည်ဖြင့် သက်ဆိုင်ရာ စီးပွါးရေးနဲ့ လုပ်ငန်းသဘောအရ အမျိုးအစားများစွာ ရွေးချယ်စရာ ရှိပါတယ်။\nကောင်းတဲ့ Theme တခုဟာ ဝက်ဘ်ဆိုဒ်တခုရဲ့ ပင်မ ဒီဇိုင်ဖွဲ့စည်းပုံ (design layout) အပြင် SEO (Search Engine Optimization)၊ မြန်ဆန်ပေါ့ပါးမှု (Speed) နှင့် လွယ်လင့်တကူ စိတ်ကူးရှိသလို ပြုပြင်ပြောင်းလဲနိုင်မှု (Customization Options) တို့ကိုပါ အဓိကထား ထည့်သွင်းစဉ်းစားပြီး တည်ဆောက်ထားတာ ဖြစ်ပါတယ်။\nWordPress Theme တခု ဘယ်လောက်ကောင်းအောင် တည်ဆောက်ထားသလဲ (Well-built) ဆိုတာကို အောက်ပါ အင်္ဂါရပ် (Feature) တချို့နဲ့ ချိန်ထိုး သုံးသပ်နိုင်ပါတယ်။\nယေဘုယျ ဒီဇိုင်းနဲ့ စတိုင် [ (Overall design and styling (Header, Footer, and Sidebar, etc.) ]\nစာလုံးစတိုင် (Font style)\nအရောင်ရွေးချယ်မှု (Colors or Color Palette)\nWidget တွေရဲ့ တည်ရှိမှု (Locations)\nစာမျက်နှာများရဲ့ ဖွဲ့စည်းတည်ဆောက်မှု (Page layouts or templates)\nစာရေးသားဖို့ ဘလောဂ်ပုံစံ (Styles for blog posts and blog archives)\nအခြားသော ဒီဇိုင်းဖန်တီးမှုဆိုင်ရာ Plugin များ အသုံးပြုနိုင်မှု (Compatibility with additional tools)\nAstra ဟာ နာမည်ကျော် Elementor နဲ့ ၁၀၀ ရာခိုင်နှုန်း အဆင်ပြေမှု ရှိပါတယ်။ Astra ကို Elementor နဲ့ တွဲပြီး အသုံးပြုမယ်ဆိုရင် စိတ်ကူးရှိသလောက် ဒီဇိုင်းပုံစံ အမျိုးမျိုးကို ဖန်တီးနိုင်မှာ ဖြစ်ပါတယ်။ Astra ရဲ့ အားသာချက် တချို့ကတော့၊\n100% Elementor Compatibility ရှိတဲ့အပြင် အခြားသော Page Builder တွေဖြစ်တဲ့ Gutenberg, Beaver Builder, နဲ့ Brizy တွေနဲ့ အသုံးပြုနိုင်ပါတယ်။\nFree နဲ့ Premium Starter Templates စုစု‌ပေါင်း ၁၈၀ ကျော် အဆင်သင့် ပါရှိပြီး ဖြစ်ပါတယ်။\nSpecial Integrations အနေနဲ့ Woocommerce, LifterLMS, Learndash, Toolset, Yoast စတာတွေ အပြင် အခြား Learning Management System များနဲ့ Booking System များနဲ့လဲ ကောင်းစွာ တွဲသုံးနိုင်ပါတယ်။\nConversion အတွက် Feature ကြွယ်ဝပြီး အသုံးပြုရ လွယ်ကူတဲ့ Convert Pro Plugin က Astra နဲ့ အတူတူ ပါလာပြီးသား ဖြစ်ပါတယ်။\nSearch Engine Optimization အတွက် အရေးပါတဲ့ တန်ဖိုးကြီးတဲ့ SEO Plugin များကို ထပ်ဝယ်စရာမလိုပဲ Astra ရဲ့ ကိုယ်ပွါးအခု အဖြစ် Schema Pro Plugin က ပါလာပြီးသား ဖြစ်ပါတယ်။\nElementor နဲ့ Beaver သုံးသူများအတွက် Ultimate Addons for Elementor နဲ့ Ultimate Addons for Beaver Builder တို့ အလိုအလျောက် ထည့်ပေးထားပါတယ်။ Astra Pro Bundle မသုံးဘူးဆိုရင် အဲဒီ Plugin တွေက သူတို့ကို သီးသန့် ဒေါ်လာ ၂၀၀ ကျော် ပေးရပါတယ်။\nနောက်ဆုံးအနေနဲ့ ဈေးနှုန်းက တခုချင်းသီးသန့် ဝယ်ရင် ဒေါ်လာ ၂၀၀ တန်ဖြစ်ပြီး ဒီနေရာမှာ ဝယ်ရင် ဒေါ်လာ ၃၀ သာပေးရမှာ ဖြစ်ပါတယ်။ (ဘာကြောင့်ဈေးသက်သာတာလဲ?)


ရေထဲခုန်ချသွားတဲ့အမျိုးသမီးကို ဆူမိုကစားသမားအယောက် ၂၀ ကသွားရောက်ကယ်ဆယ် !!! - JAPO Japanese News\nကြာ 11 Jun 2020, 15:20 ညနေ\nတိုကျိုရဲ့ Adachi အရပ်မှာ တံတားပေါ်ကနေချောင်းထဲကိုခုန်ဆင်းသွားတဲ့ အသက် ၃၀ အရယ်အမျိုးသမီးတစ်ဦးကို အနီးအနားက ဆူမိုအားကစားရုံအတွင်းမှာရှိတဲ့နပန်းသမား ယောက် ၂၀ လောက်ဟာ သွားရောက်ကယ်ဆယ်ခဲ့ကြောင်းသိရှိရပါတယ်။\nမြို့နယ်ရဲတပ်ဖွဲ့ရဲ့ပြောပြချက်အရ ၁၀ ရက်နေ့မနက် ၅ နာရီခွဲအကျော်၊ Adachi ရပ်ကွက်တွင်းမှာရှိတဲ့တံတားကနေ ၃ မီတာအမြင့်ရှိတဲ့ချောင်းထဲကို အသက် ၃၀ အရွယ်အမျိုးသမီးတစ်ဦးခုန်ဆင်းသွားခဲ့ပါတယ်။ ကိုယ်ကိုကိုယ် သေကြောင်းကြံစည်တယ်လို့ ထင်ရပါတယ်.\nဖြတ်သန်းသွားလာတဲ့အမျိုးသားတစ်ဦးဟာ အော်ပြီးအကူအညီတောင်းခဲ့တာကြောင့် အဲ့ဒါကိုသတိထားမိသွားတဲ့ အနီးအနားမှာရှိတဲ့ Sumo Sakaigawa အသင်းရဲ့ နပန်းသမားအယောက် ၂၀ လောက်ဟာ ပြေးလာကြပြီး၊ အမျိုးသမီးကိုချောင်းထဲကနေ ဆွဲတင်ခဲ့ကြကြောင်း သိရပါတယ်။\nထိုအမျိုးသမီးကိုတော့ ဆေးရုံကိုခေါ်သွားကြပြီး၊ အသက်အန္တရာယ်စိုးရိမ်ရမှုအခြေအနေတော့ မရှိဘူးလို့ပြောပါတယ်။\nTakenotsuka ရဲဌာနကလည်း Sakaigawa အသင်းနဲ့အတူ အကူအညီတောင်းပေးခဲ့တဲ့အမျိုးသားကို ကျေးဇူးတင်စာတစ်စောင်ပို့ပေးမယ်လို့လည်း ဆွေးနွေးလျှက်ရှိကြောင်းသိရပါတယ်။\nဒီအမျိုးသမီး ဘာကြောင့်ဒီလိုလုပ်ခဲ့တယ်ဆိုတဲ့အကြောင်းအရင်းကိုတော့မသိရသေးပေမဲ့၊ သေချာတာကတော့ အသက်ကိုသေစေနိုင်လောက်တဲ့အထိ ဒုက္ခပေးတဲ့ကိုရိုနာဗိုင်းရပ်စ်ဖြစ်နေစဥ်ကာလအတွင်း တစ်ကမ္ဘာလုံးမှာရှိတဲ့လူတွေကလည်း အခက်အခဲအမျိုးမျိုးနဲ့ရင်ဆိုင်နေရတာပါ။\nမည်သို့ပင်ဖြစ်စေ လူ့အသက်တစ်ချောင်းကိုအချိန်မီကယ်လိုက်နိုင်တာကတော့ ကျေးဇူးတင်ဖွယ်ကောင်းပါတယ်။


ကိုယ်တိုင်ရေး ဒိုင်ယာရီ (၀တ်ထုရှည်) | PoemsCorner\nကိုယ်တိုင်ရေး ဒိုင်ယာရီ (၀တ်ထုရှည်)\nဒီဇင်ဘာ ၂၂ ၂၀၀၇\nဒီနေ့ မွန့်ချစ်သူနဲ့ ပြတ်တဲ့နေ့ပေါ့\nမွန်ခံစားနေရလားတဲ့ ချစ်သူငယ်ချင်းလေးက မေးလာတယ်..\nမွန်ပြန်ဖြေလိုက်ပါတယ် အင်း.. လို့ မွန့်ရင်ထဲမှာနာနေတယ်…လို့။\nစိတ်မကောင်းမဖြစ်ပါနဲ့ တဲ့ အချိန်တန်ရင် မေ့သွားမှာပါတဲ့\nမွန်လေ.. စိတ်ထဲကပြန်မေးမိတယ်… အဲဒီအချိန်ကဘယ်တော့လဲလို့…………………….\nဇွန် ၁၃ ၂၀၀၅\n“ဟုတ်” လို့ခေါင်းလေးညိတ်ပြီး သူ့ကို အဖြေပေးခဲ့တဲ့နေ့လေးလေ\nမွန့်အဖြေကိုလည်းရပြီးရော သူထအော်ခဲ့တယ်လေ “ရဟူး.. ရည်းစားရပြီကွ” တဲ့\nမွန်ဆိုတာလေ ရှက်လွန်းလို့ မျက်နှာတွေရဲ လက်တွေအေးစက်ကုန်တာ…\nသူဟာ မွန့်ရဲ့ ချစ်ဦးသူ မွန့်ပထမဦးဆုံးချစ်သူ\nမွန့်ဘ၀မှာ”မောင်” လို့ မြတ်မြတ်နိုးနိုးနဲ့ ခေါ်ခြင်းခံခဲ့ရတဲ့ ယောကျာ်းတယောက်ပါ\nဒါပေမယ့် တနေ့တော့ မောင် မွန်နဲ့စကားတွေစပြောလာခဲ့တယ်လေ\nစကားပြောကောင်းတဲ့ မောင့်ရဲ့လေကြောင်းတွေထဲ တဖြေးဖြေးနဲ့ မွန်မြောပါမိခဲ့တယ်\nမွန့်ကို မောင်ရည်းစားစကားပြောလာလိမ့်မယ်လို့တော့ မထင်မိခဲ့ရိုး အမှန်ပါ…\nမွန်ပဲ နားကြားမှားသလားပဲ ထင်သွားမိတယ်\nကိုယ့်ကို ချစ်လားဟင် တဲ့\nမွန့် နှလုံးသားကို လှုပ်ကိုင်လိုက်သလိုပါပဲ…\nအဲဒီအချိန်မှာ နှလုံးသားထဲကတခုခုကို အော်ခေါ်နေသံလေးကြားလိုက်ရတယ်\nမွန် သူ့ကို ချစ်များသွားခဲ့မိပြီလား…..\nမောင်နဲ့တွေ့တိုင်း “ချစ်လား” တဲ့မေးတယ်\nဟုတ် လို့ပြန်ဖြေရင် သူ့ကိုတကယ်မချစ်လို့၊ သူကအရမ်းချစ်သလောက် ပြန်မချစ်ဘူးလို့\nအဲလိုဆိုးတဲ့ မောင့်ကို မွန်ဆိုတဲ့ ကောင်မလေးက ဘယ်လိုလုပ်ပြီး ရင်ခုန်မိသွားပါလိမ့်…\nတွေးမိတိုင်း အခုထိအဖြေမရှိသေးတဲ့ မေးခွန်းလေးတစ်ခုပါပဲလား ….\nမောင့်ကို တကယ်မချစ်ဘူးလို့တော့ အဲလို စကားနာမထိုးပါနဲ့\nတစ်သက်မှာ တခါ တစ်ဘ၀မှာ မောင်တစ်ယောက်တည်းကိုပဲ\nမွန့်တစ်ဘ၀လုံးမောင်နဲ့ပဲ လက်တွဲသွားချင်တယ် မောင်……\nကိုယ်တကယ်မချစ်ပါဘဲနဲ့ ယောကျာ်းတစ်ယောက်တယောက်ကို ချစ်ပါတယ် လို့\nမွန်နဲ့ မောင်နဲ့က ချစ်သူတွေဖြစ်တာမကြာသေးတော့\n“ချစ်တယ်” လို့ နှုတ်ကနေ ဖွင့်ပြောရမှာ မရဲဘူးမောင်ရယ်…\nမွန့်နှလုံးသားထဲကပဲ သက်ဆုံးတိုင်ချစ်ပရစေနော် …\nချစ်တယ် လို့ ခဏခဏမပြောရဲတာကို မာနကြီးတယ် မောင့်အချစ်ကို မယုံလို့လားလို့ မစွပ်စွဲချင်ပါနဲ့ မောင်ရယ်…\nမောင်နဲ့တွေ့မှ အချစ်ဆိုတာကို သိခဲ့ရတာဆိုတော့\nမွန် မောင်နဲ့မဝေးချင်ဘူးကွယ် …\nဒါကြောင့်မို့ မောင်နဲ့ မွန်တို့ရဲ့ အခြေအနေ အတည်တကျရှိတဲ့ အထိ\nဒီလိုနဲ့ပဲ မွန်နဲ့မောင်ရဲ့ ရည်းစားသက်တမ်းတစ်နှစ်တောင် ရှိခဲ့ပြီပေါ့\nဇွန် ၁၃ ၂၀၀၆\nဒီနေ့ ချစ်သူသက်တမ်းတစ်နှစ်တိတိ ပြည့်တဲ့နေ့ပေါ့\nမွန်ရင်တွေခုန်နေမိတယ် … မောင်ဘာနဲ့ surprise လုပ်မလဲဆိုပြီး တွေးလည်းတွေးနေမိခဲ့တယ်…\nဟော.. ကား.. တတီတီနဲ့ အသံကြားတယ် .. မောင်ရောက်လာပြီပဲ…\nအို.. မွန့်ရင်ခုန်နှုန်းတွေ မြန်နေတယ် … လက်တွေလည်းအေးစက်လာပြီ…\nမိမွန်.. ဘာတွေကို ရင်ခုန်နေတာလဲ မြန်မြန်လုပ်လေ.. မောင်စောင့်နေပြီ…\nဒိုင်ယာရီလေးရေ ပြန်လာမှပဲ ဆက်ရေးတော့မယ်နော်…\nအဲဒီမောင်ကလေ ချစ်ဖို့ကောင်းသလို သိပ်အသည်းယားဖို့လည်းကောင်းပါတယ် …\nအခုအချိန်အထိ တစ်နှစ်ပြည့်ချစ်သူသက်တမ်းအကြောင်းကို ဘာမှမပြောလာသေးဘူး..\nတစ်ခြားဟာတွေပဲ လျှောက်ပြောနေတယ်.. သိပ်မုန်းဖို့ကောင်းတာပဲ\nတွေးရင်း တွေးရင်းနဲ့ မွန်ဝမ်းနည်းလာခဲ့တယ်…\nမောင်က မွန်တို့ relationship ကို တန်ဖိုးမထားဘူးလား…\nအို.. မွန်ဆက်မတွေးချင်တော့ဘူး… မွန့်နှလုံးသားအလယ်တစ်နေရာက နာလာပြီ..\nမွန် မျက်ရည်တွေ ၀ဲလာတယ် ….\nမွန့်အတွေးတွေ မဟုတ်ပါဘူး လျှောက်တွေးနေတာလို့ပဲ ဖြေသိမ့်နေရင်းနဲ့………\nဟော.. မောင်လှည့်ကြည့်တယ် …\nမွန် မျက်ရည်တွေနဲ့ ဆိုတာကိုလည်း တွေ့ရော .. ချက်ချင်းဘေးထိုးရပ်ပြီး… မွန် ဘာဖြစ်လို့လဲ .. ဘာဖြစ်တာလဲ တဲ့ ..\nမွန်လေ… မျက်ရည်တွေကြားထဲက နဲနဲပျော်သွားတယ်..\nမောင် မွန့်ကို စိုးရိမ်တတ်သေးတာပဲလို့ တွေးမိပြီးတော့ပေါ့ …\nမွန်လေး.. မောင့်မွန်လေး ဘာလို့ငိုနေတာလဲတဲ့ ဘယ်ကောင်အနိုင်ကျင့်လို့လဲတဲ့ ပြော… i’ll go kick his ass လို့ ပြောလို့ မွန် ရယ်မိတယ်လေ.. မျက်ရည်တွေနဲ့\nအဲတော့မှ မောင်လည်း ရယ်ပြီးတော့ တော်သေးတာပေါ့ မောင့်မွန်လေးရယ်သွားပြီ..\nဘာလို့ ငိုရတာလဲ မွန်ရယ်လို့ ပြောလာတယ်….\nအဲဒီ အချိန်မှာ မွန့်စိတ်ထဲမှာ ဘာမှ မရှိတော့ပါဘူး.. ဟိုအတွေးတွေလဲ မရှိတော့တဲ့အတွက် မောင့်ကို ရှက်ပြုံးလေးနဲ့ပဲ…\nမောင်က ဒီနေ့ ဘာနေ့လဲဆိုတာမေ့နေတာကိုးလို့\nဒါကြောင့် မျက်ရည်လေး သေးသေးလေးကျမိတာပါ\nငိုပါဖူးနော် မွန်က အဲလို မျက်ရည်ခဏခဏကျတတ်တာ ဟုတ်ပါဘူးနော် လို့\nစိတ်ဆိုးတဲ့ အသံလေးနဲ့ မျက်နှာလေးလုပ်ရင်း ရှင်းပြခဲ့တယ်လေ\nမောင်က ဟောဗျာ မေ့ပါဘူး မောင့် မွန်လေးရယ် မောင့်အသည်းလေးရယ်\nချစ်လေးကို စ ချင်လို့ တမင်သက်သက် မပြောတာ ပြီးတော့ မောင် ခေါ်သွားချင်တဲ့ နေရာလေး မရောက်သေးဘူးလေ သဲလေးရယ်..\nအဲလောက်ထိတောင် စိတ်ရှည်တော့ဘူးလားဗျာ.. တဲ့\nမွန့်မှာလေ စိတ်ဆိုးရလည်း အခက် ရယ်ရလည်း အခက်နဲ့\nအဲတာနဲ့ပဲ မျက်နှာလေးကို မချိုမချဉ် ခက်တည်တည်လုပ်ရင်းနဲ့\nမောင် လူဆိုး လို့ပြောပြီး မောင်ခေါ်ဆောင်တဲ့ နေရာလေးမှာ ဘာရှိနေမှာလဲလို့ တွေးနေမိတော့တာပေါ့…\nရောက်ပြီ မောင့်သည်းလေး… တဲ့\nမောင်ကပြောလာတော့မှ မွန်အတွေးကဘာထဲမြောပါသွားမိမှန်း သတိထားမိတော့တယ်..\nဒါနဲ့ ဘယ်ရောက်သွားပြီလဲလို့လည်း ကြည့်လိုက်ရော…\nအို… သိပ် သတိကောင်းတဲ့မောင်ပဲ…\nအို ကြည့်ပါဦး… မောင်နဲ့မွန်တို့ ပထမဦးဆုံးတွေ့တဲ့နေရာလေးကို မွန့်ကိုပြန်ခေါ်လာတာပဲ..\nမွန်နဲ့ မောင်နဲ့ စသိတဲ့ အခန်းလေးထဲကို မောင်က ဦးဆောင်ပြီးခေါ်သွားတယ်..\nမီးမှိန်မှိန်လေးရဲ့အောက်မှာ အသည်းပုံချောကလက်ကိတ်မုန့်လေး … အသည်းပုံစံလေးနဲ့ထုပ်ထားတဲ့ လက်ဆောင်ထုပ်လေး….\nI love you I love you လို့အော်နေတဲ့ ၀က်ဝံရုပ်လေး… ဟော jo jo and KC ရဲ့ all my life ဆိုတဲ့ သီချင်းလေးကိုလည်း တိုးတိုးလေးဖွင့်ထားသေးတယ်…\nသိပ် romantic ဖြစ်တာပဲ..\nမွန်ပျော်လိုက်တာလေ.. ရင်တွေကလည်း ခုန်နေလိုက်တာ.. ပျော်လွန်းလို့ မောင့်ကိုချစ်လွန်းလို့ပေါ့…\nနေရာလေးကို လုပ်ထားတာ သိပ်ချစ်ဖို့ကောင်းတာပဲ…\nမွန်… အခန်းထဲမ၀င်ဘူးလား… လာလေ ဆိုပြီး မွန့်လက်ကိုဆွဲပြီးခေါ်သွားတယ်…\nမောင် က ကြိုက်လားဟင် .. မောင့်အသဲတုံးလေး တဲ့..\nဟုတ်.. သူသိပ်တော်တာပဲ လို့.. မွန်ကျေနပ်နေတဲ့မျက်နှာလေးနဲ့ တိုးတိုးလေးဖြေလိုက်တယ်…\nမောင့်ရဲ့ကျေနပ်သွားတဲ့ မျက်နှာလေးများ.. မွန်မေ့နိုင်မယ်မထင်ဘူးကွယ်…\nအဲဒီအခန်းလေးထဲမှာ ဘယ်သူမှ မပါဘဲ မွန်နဲ့မောင်နှစ်ယောက်ထဲ သီးသန့် မွန်တို့ရဲ့ တစ်နှစ်ပြည့်အထိမ်းအမှတ်လေးကိုကျင်းပကြခဲ့တယ်လေ\nအဲဒီနေ့မှာပဲ မွန်မောင့်ကို ချစ်တယ်မောင်.. လို့ မောင်မမေးဘဲနဲ့ ပထမဦးဆုံးအကြိမ်ပြောခဲ့တယ်လေ…\nအဲဒီနေ့မှာပဲ… မောင်က မွန့်နှုတ်ခမ်းလေးတွေ အရမ်းလှတယ်ကွာ လို့ပြောပြီး အနမ်းဖွဖွလေးတစ်ခုပေးခဲ့တယ်လေ…\nတစ်ခုတည်းသောအနမ်းလေးပေမယ့် တစ်ဘ၀လုံးအထိ မွန်သိမ်းဆည်းထားမိသွားခဲ့တယ်…\nမွန့်ဘ၀မှာ တကယ့်ကို ပျော်ရွင်ကြည်နူးခဲ့ရတဲ့နေ့လေးပါပဲ…\nမွန့်ရဲ့ အသည်းနှလုံးတွေ ဆွဲယူကိုင်လှုပ်ခံလိုက်ရသလိုပဲ…..\nမွန့်ကို ဒီလိုနေ့လေးမျိုးကို အလေးအနက်ထားပြီး… အထူးပြုလုပ်ပေးခဲ့လို့ပေါ့….\nမောင်ဆိုတဲ့မောင်ဟာလေ… မွန်ဆိုတဲ့ကောင်မလေးရဲ့ အသည်းနှလုံးကို ဘယ်လိုနှိုးယူရမလဲဆိုတာကို သိနေခဲ့တာပဲနော်…\nဒီလိုနဲ့ပဲ ရက်တွေလစား လတွေနှစ်စားလို့\nမောင်ဆိုတဲ့ကောင်လေးနဲ့ မွန်ဆိုတဲ့ကောင်မလေးတို့လည်း စိတ်ကောက်လိုက် (မောင်က သိပ်အစသန်တာကိုးလို့ ) မောင်ကပြန်ချော့လိုက်.. (မွန်ကလည်း သူ့ကိုပြန်ချော့ရတယ်တော့) ချစ်လိုက်ကြနဲ့ ချစ်သူသက်တမ်းတောင် နှစ်နှစ်ပြည့်တော့မှာပဲ….\nဒီအချိန်တွေအတွင်းမှာ မွန်ဆိုတဲ့ကောင်မလေးက အချစ်ကို ယုံစားမိသွားတယ်လေ..\nသူမ မောင့်ကို သိပ်ယုံသွားခဲ့တယ်…\nသူမရဲ့ အချစ်ဦးကလည်း အချစ်ဦး… မောင့်ကြောင့်ပဲ အချစ်ကို သိလာသလို စကားပြောကောင်းတဲ့မောင်ရဲ့လေကြောင်းတွေအောက်မှာ မွန်တစ်ယောက်အတွက် အချစ်ကသိပ်အရေးပါသွားခဲ့တယ်လေ..\nအဲဒီ အတွေးနဲ့အတူ မောင်ပစ်သွားခဲ့ရင်ရော… မောင်မွန့်ကို မချစ်သွားတော့ရင်ရော…\nမွန် ဆက်မတွေးချင်တော့ဘူး အတွေးတွေရယ်…\nမွန် နှလုံးသားနုနုလေး အကွဲမခံချင်ဝူးကွယ်…\nဘာကြောင့်များ အဲလောက်တောင် ချစ်မိသွားခဲ့ပါလိမ့် ………….\nဇွန် ၂၀ ၂၀၀၇\nရေး…… ဒီနေ့ မွန့်ရဲ့ စာမေးပွဲနောက်ဆုံးနေ့…\nရေး ပြီးသွားပြီ .. စာမေးပွဲကြီး…\nအော်.. မောင်နဲ့မတွေ့ရတာတောင် တော်တော်ကြာနေပြီပဲ ဒိုင်ယာရီလေးရယ်..\nမွန် နောက်ဆုံးစာမေးပွဲအတွက် စာတွေဖတ်နေလို့ မောင့်ကိုအချိန်မပေးနိုင်ခဲ့ဘူး…\n၃ ပတ်လောက်တောင် ရှိနေပြီ…\nမောင်နဲ့ sms နဲ့ ဖုန်းပဲပြောလို့ရနိုင်ခဲ့တယ်…\nမွန်သိတယ်.. မောင်မကျေမနပ်ဖြစ်နေပြီ မွန်က လာမတွေ့ခိုင်းလို့လေ…\nမွန်လည်း သွားမတွေ့နိုင်ခဲ့ဘူး.. ဒိုင်ယာရီလေးရယ်…\nအချိန်ကို ကြည့်လိုက်တော့ ၁၅၃၀\nအင်း.. ဒီအချိန်ဆိုရင်တော့ မောင်တစ်ယောက် သူ့အခန်းလေးထဲမှာ ရှိနေမှာ…\nမွန် မောင့်ဆီလိုက်သွားခဲ့တယ်လေ…. စာမေးပွဲပြီးတဲ့ အထိမ်းအမှတ်အပြင်.. မောင့်နဲ့တူတူအချိန်ကုန်ချင်လို့ပေါ့…\nဒါပေမယ့် မောင်အဲဒီမှာ မရှိနေခဲ့ဘူး…\nမောင်… ဘယ်သွားတာလဲဟင် လို့မေးတော့\nစာမေးပွဲ ဖြေနိုင်လား မွန်တဲ့….. မေးပြီး\nအနမ်းတစ်ပွင့် လေပြေတွေနဲ့အတူ ကြွေလွင့်လာခဲ့တယ်……\nဟုတ်ကဲ့ ဖြေနိုင်ပါတယ်ရှင်… မောင့်ရဲ့မွန်လေးပဲ.. ဖြေနိုင်တာပေါ့လို့ …\nပြောလည်းပြောပြီးရော… မွန့်အဖြေကြောင့် မွန်ရှက်လို့ မျက်နှာလေးတောင်နီသွားသေးတယ်…\nမောင်က .. ဟားဟား လို့ရယ်ပြီး.. ရှက်ပါနဲ့ မွန်လေးကလည်း.. ဘာရှက်စရာရှိလို့လဲ ကြည့်ပါဦး … အဲဒီချစ်စရာမျက်နှာလေးကနီသွားသေးတယ်.. လို့ မွန့်မေးစိလေးကိုဆွဲပြီး ပြောလာခဲ့တယ်လေ\nဘာပဲဖြစ်ဖြစ်ကွာ… မွန်ကရှက်တာကရှက်တာပဲ.. အဲလိုရယ်နဲ့နော် လို့ နှုတ်ခမ်းလေးထော်ပြီး မောင့်ကိုလူမိုက်ရုပ်နဲ့ကြည့်လိုက်တာပေါ့..\nအောင်မလေး ကြည့်ပါဦး ကြည့်ပါဦး… လုပ်တာလိုက်တာ.. မောင့်မွန်လေးက.. အော် အဲတာလေးကိုပဲ ချစ်နေရတာပဲနော်…\nဟော မေးပြန်ပြီ ဒီမေးခွန်း.. တော်တော်ပြောတတ်တဲ့ ကိုတတ်ပဲ…\nဟုတ်.. ချစ်တယ်…. မောင်ကရော မွန့်ကိုတကယ်ချစ်တာဟုတ်လို့လား လို့လည်း မေးလိုက်ရော…\nအော်… ချစ်တာပေါ့ မွန်ရယ်… မောင့်အသည်းတုံးလေး မောင့်အချစ်တုံးလေး မောင့်အချစ်ဦးလေးကို……. တဲ့…\nမောင်ရယ် ကြည့်ပါဦး.. အဲတာနဲ့ပဲ မွန့်နှလုံးသားထဲမှာ သူနေရာယူထားတာများနေပြီ…\nအဲလိုနဲ့ပဲ မွန်နဲ့မောင်နဲ့ အချိန်တွေတူတူကုန်ဆုံးခဲ့ကြတယ်ဆိုပါတော့ …\nမောင့်ကိုအချိန်တွေ အားလုံးပေးမယ်ဆိုပေမယ့် မွန်အလုပ်အသစ်ရှာနေတာကြောင့် မပေးဖြစ်နိုင်ခဲ့ဘူး….\nမောင်ကလည်း တစ်ခါတစ်လေ သိပ်ပြီးတော့ ကလေးလေးနဲ့သိပ်တူတာပဲ..\nသိပ်ပြီး ဒေါသထွက် စိတ်ဆိုးချင်တယ်…\nမောင်… မွန်အလုပ်ရှာတာကလေ.. မောင့်အတွက် အမှတ်တရပစ်စည်းလေးတွေကို မွန့်ရဲ့လုပ်အားခနဲ့ဝယ်ပေးချင်လို့ပါ…\nမွန်လေ.. မောင့်အနားမှာ အချိန်တိုင်းနေပေးချင်တာပေါ့… မောင့်ကိုဘယ်လောက်ချစ်ကြောင်း မောင့်ကိုဘယ်လောက်မြတ်နိုးကြောင်း…. ပြောပြချင်တာပေါ့… အမြဲတမ်းလေ..\nဒါပေမယ့်လည်း မောင်ရယ်.. မွန်အမြဲတမ်းကြီးပြောမထွက်ခဲ့ဘူး….\nမွန်လေ.. အရာရာက မသေမချာဖြစ်နေသေးတဲ့ မောင်နဲ့ မွန်တို့ရဲ့ဘ၀တွေကို မယုံရဲဖူး မောင်…\nမွန်သေချာပြီဆိုတဲ့တစ်နေ့ .. မွန်တို့ခြေထောက်ပေါ်မွန်တို့ရပ်နိုင်တဲ့တစ်နေ့ …\nဘယ်သူ့ဆီကမှ လက် ၀ါးဖြန့်စရာမလိုတော့တဲ့တစ်နေ့…. ပေါ့…\nသိပ်မကြာတော့ပါဘူး မောင်ရယ်… မောင်လည်းသိပါတယ်…\nမွန်မျှော်လင့်ပါတယ် မောင်.. မောင်စောင့်နိုင်ပါစေလို့…\nဇူလိုင် ၁၂ ၂၀၀၇\nအိုး .. ဘာလိုလိုနဲ့ မနက်ဖြန်ဆိုရင် မောင်နဲ့ မွန်တို့ရဲ့ နှစ်နှစ်ပြည့်အထိမ်းအမှတ်ပဲ..\nမွန်တို့ရဲ့ ချစ်သူသက်တမ်း နှစ် နှစ်တောင်ရှိတော့မှာနော်…\nနောင်နှစ်ပေါင်းများစွာ အထိ မောင်နဲ့အတူတူ ဒီလိုအမြဲတမ်းရှိခွင့်ရရင် သိပ်ကောင်းမှာပဲနော်..\nရှိလည်း ရှိချင်တယ် မောင်ရယ်….\nဇူလိုင် ၁၃ ၂၀၀၇\nမွန်ရင်တွေခုန်နေတယ် ဒီနေ့ Takashimaya ရှေ့မှာ မောင်နဲ့ချိန်းထားတယ်လေ\nအဲတော့ မောင်ဖုန်းဆက်လာတော့တာပေါ့.. မွန် ဘယ်မှာလဲ တဲ့..\nဟိဟိ.. ထုံးစံအတိုင်းပဲ မောင့်ကိုချွဲပြီး ချော့ရတော့တာပေါ့…\nရောက်တော့မှာ မောင်.. နောက်ထပ် ၅ မိနစ်လောက်ပါပဲ… ခဏလေးပါပဲနော်လို့…\nဟော မောင့်ကိုတွေ့ပြီ… လက်လေးကိုသွားဆွဲလိုက်တယ်.. မောင်ဒီဘက်ကို ရိုင်သွားတယ်…\nလာခဲ့ မိမွန်… နောက်ကိုကျတယ်… ဆိုပြီး မွန့်ပါးလေးကို လှမ်းဆွဲတယ်..\nဟွန့် .. နာလိုက်တာ… မောင်လူဆိုး\nနောက်ပြီးတော့ ဘာမှ မပြောဘဲနဲ့ အောက်ဆုံးထပ်ကိုခေါ်သွားတယ်လေ..\nဟောတော့ အရုပ်လေးတွေ များ …………… ကြီးပဲတော့ ဈေးလျှော့ပြီးတော့ ရောင်းနေတာ..\nချစ်စရာလေးတွေတော့ …. ပျော်လိုက်တာ…….. မောင့်ကိုတောင်မေ့သွားပြီ …..\nမွန်လေး.. လာခဲ့.. နောက်ကျနေပြီ … လာ သွားမယ်တဲ့..\nဟင် မောင်ကလည်း.. ဒီမှာ ကြည့်တောင် ကြည့်ရသေးဝူး…\nလာပါ မောင့်ချစ်လေးရယ်… နော်..\nမွန်စိတ်မပါတပါနဲ့ ပါသွားတယ် မောင့်လက်ကိုဆွဲပြီးတော့ပေါ့…\nမောင့်မျက်နှာကို မော့ကြည့်မိတော့ ပြုံးနေတယ်.. ဘယ်လိုအပြုံးလေးပါလိမ့်..\nမောင်က ပြုံးဖြဲဖြဲလေးနဲ့ စိတ်ကောက်ပါနဲ့ကွာ..\nချစ်လေး စားလို့ကောင်းအောင် မောင်က အကောင်းနဲ့ လမ်းလျှောက်ခိုင်းတာပါတဲ့ ..\nအဲဒါနဲ့ .. မွန်တို့ fish & Co. ထဲရောက်သွားရော\nအဲဒီအချိန် မောင့်ကိုထိုင်စောင့်နေတုန်းမှာ လည်ပင်းကအေးခနဲဖြစ်သွားလို့\nလှည့်လည်းကြည့်လိုက်ရော မောင်ရယ်ပေါ့ ..\nဆွဲကြိုးလေး ဆွဲပေးတာလေ နှစ်နှစ်ပြည့် အထိန်းအမှတ်မို့လို့တဲ့ ..\nအဲဒီဆွဲကြိုးလေးကလေ .. မွန်တို့တစ်ခါလျှောက်သွားကြတုန်းက ..\nမောင်အဲလောက်တောင် အမှတ်ရတယ်လားလို့ …..\nမွန်လည်းလေ မောင့်အတွက် သူ့အကြိုက်နာရီလေးတစ်လုံးဝယ်ပေးခဲ့တယ်..\nအဲလိုနဲ့ပဲ မွန်တို့ရဲ့ နှစ်နှစ်ပြည့် အမှတ်တရလေးက တကယ်ကို အမှတ်တရလေးနဲ့ပြီးဆုံးခဲ့တယ်လေ …\nဒီကြားထဲ မောင်နဲ့မွန်နဲ့ အမြဲမတွေ့ဖြစ်ခဲ့ဘူး\nမွန်ကလည်း မွန့်ရည်ရွယ်ချက်နဲ့ အလုပ်လုပ်တော့\nဖုန်းပြော sms တွေပို့ပြီးတော့ပဲ အဆက်အသွယ်ရှိခဲ့တယ်…\n၁၃ စက်တင်ဘာ ၂၀၀၇\nဒီနေ့ မောင့်ကိုဘာလို့လဲသိဝူး အရမ်းလွမ်းနေခဲ့တယ်..\nအဲဒါနဲ့ မောင်နဲ့တွေ့ဖို့ချိန်းတော့ မောင်အလုပ်များနေလို့တဲ့\nနည်းနည်းတောင်စိတ်ပျက်သွားပြီးတော့ အချစ်ကိုတောင် သံသယ၀င်ခဲ့တယ်\n၇ အောက်တိုဘာ ၂၀၀၇\nအခုတလော မောင်အရမ်းငြိမ်နေတယ်.. စကားလည်းသေချာမပြောဝူး\nမောင်ဘာဖြစ်နေတာလဲသိဝူး… စိတ်လည်းတို စိတ်လည်းပူနဲ့ မွန်တော့ ရူးတော့မှာပဲ..\nမောင့်ကို မောင်ဘာဖြစ်နေတာလဲဟင်လို့မေးတော့ အလုပ်နဲ့ပင်ပန်းနေလို့ပါတဲ့..\nလောကကြီးအကြောင်းကို ဘာဆိုဘာမှမသိခဲ့တဲ့ မိမွန် မောင့်စကားတွေကို အကြွင်းမရှိနဲ့ပေါ့\nအော် မောင်ရယ် သနားပါတယ်ဆိုပြီး ရုပ်ရှင် studio မှာပဲအလုပ်လုပ်ရတဲ့မောင့်ကို\nwaitress လုပ်ရတဲ့မွန်ဆိုတဲ့ငတုံးမလေးက အားပေးခဲ့တယ်လေ အလုပ်ကတော့ အဲလိုပါပဲဆိုပြီးတော့ပေါ့\nဒီရက်ပိုင်းတွေ မောင်နဲ့စကားပြောရတာ အဆင်ပြေလိုက် မပြေလိုက်နဲ့..\nမောင်ကမွန့်အနားမှာရှိပေမယ့် မောင့်စိတ်တွေလွင့်ပျံနေလို့ ပြန်ပြောပြရပေါင်းလည်း များခဲ့ပြီ\nစိတ်ညစ်ရတာလည်းများလှပြီ အလုပ်ကိုအကြောင်းပြပြီးဖြစ်နေတဲ့ မောင့်ကိုလည်း စိတ်အချဉ်ပေါက်လို့\nအဲဒါနဲ့ ဒီနေ့လိုပိတ်ရက်မျိုးမှာ မွန်ပျင်းပျင်းနဲ့ ကွန်ပြူတာဖွင့်ပြီး ဟိုကြည့်ဒီကြည့်လုပ်နေခဲ့တယ်..\nနောက်ပြီးတော့ မောင့်ရဲ့ င်္Friendster profile ကိုအကြည့်မှာ ….\nကောင်မလေးတစ်ယောက်က comment တွေများကြီးပေးထားတာတွေ့လိုက်မိတော့\nအင်းလေ ကြည့်အုံးလေ comment တွေက love comment တွေ\nအဲဒါနဲ့ အဲဒီကောင်မလေးရဲ့ စမသ်ငူန ကိုလည်း သွားကြည့်မိတဲ့အခါ….\nမောင်နဲ့ မွန်မဟုတ်တဲ့ကောင်မလေးတစ်ယောက်တို့ ပျော်ရွင်စွာနဲ့ ရိုက်ထားတဲ့ဓာတ်ပုံတွေကိုလည်းတွေ့ရော………………\nအဲဒီဓာတ်ပုံတွေကလွဲပြီး ဘာမှမမြင်တော့သလို ဘာမှလည်းမကြားတော့ဘူး\nမွန်.. မွန်အရှင်လတ်လတ်ကြီး အသတ်ခံလိုက်ရသလိုပဲ\nမွန် .. ဘာလုပ်ရမှန်းမသိဘူးဖြစ်သွားခဲ့တယ်..\nခါတိုင်းဆို ဘာမဟုတ်တာလေးလည်းကျနေခဲ့တဲ့မျက်ရည်တွေက အခုကျတော့ တစ်စက်တောင်မကျတော့ဘူး..\nအို.. မွန်လေ.. မွန်..\nဘာပြောရမှန်းမသိသလို ဘာလုပ်ရမှန်းလည်း မသိခဲ့ဘူး\nသစ္စာမရှိတဲ့မောင့်ကိုပဲ သွားအော်ရမလား… မောင့်ကိုအဖြေပေးခဲ့တဲ့ကောင်မလေးကိုပဲသွားအော်ရမလား\nမောင့်ကို ဘယ်လိုအင်အားမျိုးနဲ့ပြောရမလဲလည်း မသိခဲ့ဖူး\nမွန်ခေါင်းတွေချာချာလည် စိတ်ဟာကိုယ်နဲ့မကပ်တော့သလို မွန်အသိစိတ်ခဏကင်းမဲ့သွားခဲ့တယ်\nအဲဒါနဲ့ မွန် မောင့် တခြားအကောင့်တွေသွားကြည့်ခဲ့တယ်..\nဟုတ်ပါတယ်.. မောင်.. နောက်ကောင်မလေးတစ်ယောက်နဲ့ ……\nမောင်အခုနောက်ပိုင်း မူပျက်နေတာ ဒီကောင်မလေးနဲ့တွေ့နေတာကိုးလို့….\nမောင့်ဆီက အခေါ်တွေကြဲတာ sms တွေလာတာနည်းသွားတာ..\nမွန် ၁၀၀% မယုံချင်သေးဘူး …\nရူးတယ်လို့ပဲပြောပြော မိုက်တယ်လို့ပဲဆိုဆို မွန်တိတ်တိတ်လေးဆုတောင်းနေမိခဲ့တယ်\n.. မဟုတ်ပါစေနဲ့ အရှင်ဘုရား … ဆိုပြီးတော့\n၂၂ Nov, ၂၀၀၇\nမောင်ကတော့နော်.. ဘာမှမဖြစ်သလိုပဲ… စကားနည်းနည်းလေးနည်းသွားတာကလွဲပြီးတော့ ..\nမွန်ပဲ ဟန်ဆောင်ကောင်းခဲ့တာလား မောင်ပဲ အကဲခတ်တာညံ့သွားတာလားမသိဘူး\nမောင်က မသိသလိုပဲ မွန့်ကိုကြည့်နေပေမယ့် .. မွန့်ရင်ထဲမှာဖြစ်နေတာတွေကို မောင်မမြင်ခဲ့ဘူး\nအင်းကောင်းပါတယ်တဲ့ .. မွန်ရော လို့ မေးတော့ .. ဟုတ်ကဲ့ မဆိုးပါဘူးလို့ ..\nနောက်ပြီးတော့ မွန်ဆက်ပြောလိုက်တယ်.. မောင်.. ယွန်းကချစ်စရာလေးနော်လို့ မတည်မပြုံးလေးနဲ့လည်းပြောလိုက်ရော\nမောင်မျက်နှာတွေ ပျက်သွားတယ်.. အော် အဲဒီ ရိုးရိုးသားသားဟန်ဆောင်မှုကင်းတာလေးကိုပဲ ချစ်နေခဲ့ရတာ မောင်ရယ်..\nနောက်တော့ .. မောင်ပြောလာခဲ့တယ်.. မောင်တောင်းပန်ပါတယ် မွန်ရယ် .. တဲ့\nအို သွားပြီ မောင်က ယွန်းနဲ့ တကယ် .. တကယ်ပဲပေါ့ အဲဒါဆို\nမွန်… မွန် နောက်တစ်ကြိမ် ချာချာလည်သလို ခံစားလိုက်ရပြီ\nရင်ထဲကလည်း ဆုံးရှုံးခြင်းဆိုတာကို ပထမဦးဆုံးအကြိမ်နဲ့ ခံစားလိုက်ရတယ်\nကျလာမယ့်မျက်ရည်တွေကို ပုတ်ခတ်ပုတ်ခတ်လုပ်ပြီး မောင်းထုတ်လိုက်ရတယ်\nမောင်ထပ်ပြောလာတယ် .. မောင်တောင်းပန်ပါတယ်တဲ့ ..\nနောက်ပြီး ဖြစ်နိုင်ရင်လေ မွန်မောင့်ရှေ့ကနေ ပြေးထွက်သွားချင်တယ်ကွယ်\nရပါတယ်မောင်.. မောင် ယွန်းကိုပဲ တကယ်ချစ်ရင် မွန်ဘာမှမပြောလိုတော့ပါဘူး .. လို့လည်းပြောပြီးရော\nမွန်မျက်ရည်တွေကျလာတယ်.. ကျလာတဲ့မျက်ရည်တွေကို အတင်းသိမ်းဆည်းပြီး မွန်ခေါင်းမော့ခဲ့တယ်\nအံ့သြသွားတဲ့မောင့်ကို ကြည့်ပြီး မွန်နားလည်လိုက်တယ်..\nမွန်မငိုတာကိုကြည့်ပြီး မွန်အရမ်းမခံစားရဘူးလို့ မောင်ကောက်ချက်ချလိုက်တာကိုပေါ့\nမွန်သွားတော့မယ်နော် ….. တာ့တာ…. မောင် (ဒီ .. မောင် .. ကို ရင်ထဲကနေ နောက်ဆုံးအကြီမ်နဲ့ မွန်တိတ်တိတ်လေး ခေါ်ခဲ့တယ် မောင်.. ဒါကိုမောင်သိမှာမဟုတ်ပါဘူးလေ) လို့ပြောပြီး မွန်အပြေးလေးတစ်ပိုင်းနဲ့ ရှိုက်ရင်း ထွက်ခဲ့တယ်..\nမွန် မောင်နဲ့ မျက်နှာချင်းမဆိုင်တော့ဘူး\nမွန် မယုံရဲတာလည်း ပါတယ်..\nမွန်တို့ရဲ့ နှစ်နှစ်တောင် ရှိခဲ့တဲ့ အချစ်က မယုံရဘူးလား\nမွန့်ကိုပြောတော့ အချစ်ဆုံးဆို မွန့်တစ်ယောက်ပဲချစ်တာပါဆို..\nမောင်ရယ် မွန့်မှာတော့ မွန့်ရဲ့အချစ်ဦးမို့လို့ တစ်ဘ၀လုံးစာချစ်လိုက်ရတာ\nနောက်ဆုံးမွန်ရလိုက်တဲ့ ရလဒ်ကဒါလား.. လမ်းခွဲခြင်း\nမွန့်ချစ်သူကို စွန့်လွတ်လိုက်ရခြင်း အဲဒါတွေလား\nကျွန်မ ဒိုင်ယာရီစာအုပ်လေးကို ပိတ်လိုက်မိတယ်..\nတော်တော်တောင်ဟောင်းနေလို့ ရွဲတဲတဲဖြစ်နေတဲ့စာအုပ်လေးကို ရင်ဘတ်မှာ ပိုက်လိုက်ရင်း အတွေးတွေဝင်ခဲ့မိတယ်..\nအန်တီလေးဟာ သူ့အချစ်ဦးကို အဲလောက်တောင်ပဲ ချစ်ခဲ့လားလို့\nအချစ်ရဆုံး.. အယုံကြည်ခဲ့ဆုံးယောကျာ်းတစ်ယောက်ရဲ့သစ္စ္စာဖောက်မှုကိုခံခဲ့ရတဲ့ အန်တီလေး နောက်ပိုင်းဘယ်ယောကျာ်းကိုမှ မယုံခဲ့တာ အန်တီလေးအလွန်မဟုတ်ခဲ့ပါဘူး\nအခုတော့ ကျွန်မနားလည်ခဲ့ပြီလေ.. ဘာကြောင့် အန်တီလေးနောက်ထပ်ဘယ်ယောကျာ်းကိုမှ မချစ်နိုင်ခဲ့လဲဆိုတာကိုပေါ့..\nအန်တီလေးပစ္စ္စည်းတွေကိုရှင်းရင်း ဒီစာအုပ်လေးကိုအမှတ်တမဲ့တွေ့လို့ ဖတ်ခဲ့မိတဲ့ကျွန်မကို ခွင့်လွတ်ပါလို့တောင်းပန်ရင်းနဲ့\nအရာရာကိုအတိတ်မှာထားခဲ့ချင်တဲ့ အန်တီလေးအတွက် အန်တီလေးရဲ့ ဂူနားမှာ မြေမြုပ်ပေးခဲ့တယ်..\nနောင်ဘ၀မှာ အချစ်ကြီးလွန်းတဲ့ အန်တီလေး အချစ်စစ် အချစ်မှန်နဲ့ တွေ့ပါစေ………… လို့ တောင်းဆုပြုရင်း ….\n—————————————– THE END ——————————————-\nP.S — > Takashimaya – A shopping mall at Orchard, Singapore\nနာမည်လေးပါ ဖမ်းပေးလိုက်တယ်.. ဘာပေးရမှန်းမသိတာနဲ့ .. =D\nအော်.. ဘာရယ်တော့ ဟုတ်ပါဝူး.. ဒီလိုပဲ ပျင်းနေတာနဲ့ တင်လိုက်တာ..တော်တော်ကိုကြာတာပဲ.. အာြး့ကီးမုန်းတယ် လေးတောင့်တွေကို..\nhump ~ when i first wrote it, i converted to win innwa from zaw gyi font. Now i had to convert it again to zaw gyi! !_!\neek .. getting on my nerves =|\nheh Anyway, hope u enjoy it and haveanice day!!! ^0^\nIn: ဝတ္ထု Posted By: h3mlock Date: May 30, 2009\nရှေ့ဆက်လျှောက်ပါ မောင်…..ငါ အမြဲ ခွင့်လွတ်ပေးတယ်….။\nကိုယ်တိုင်ရေး ကယ်ရီကေးချား (သုခမိန်လှိုင်)\n(ကျွန်မ – မောင် ) = nothing\nကဗျာသီးသန့်ဖြင့် ရူးသွပ်ခွင့်ပြုပါ…..။ ။\nLeave comment5Comments & 917 views\nအရမ်းကောင်းတယ်.. ကောင်မလေးကို သနားလိုက်တာ..\nBy:ုkyi kyi at May 13, 2010\nအင်း ဟုတ်တယ်နော်။ ယောကျာ်းလေးတွေ၇ဲ့အချစ်က မယုံ၇ဘူးနော်။ မိန်းခလေးတွေ၇ဲ့ အချစ်က မပြောင်းလဲနိုင်ပေမဲ့ သူတို့တွေကတော့ ဟောတယောက် ဟောတယောက်ပဲနော်။ နာချင်စ၇ာပဲ၊ ကျွန်မ ဒီ story ကို ဖတ်မိပြီးတော့ ငိုမိတယ်။\nကျွန်မသာ အန်တီလေးနေ၇ာ( မွန့်နေ၇ာ )မှာဆို၇င်တော့ အ၇မ်းချစ်ခဲ့တုန်းကတော့ အ၇မ်းချစ်နေမယ်လေ။ ကိုယ့်ကို မချစ်လို့ စွန့်လွှတ်သွားတဲ့သူကို ဘာလို့ လွမ်းဆွတ်ကြေကွဲခံစားနေမလဲနော်။ ဟုတ်တယ်မို့လား——–။\nကိုယ့်ဘ၀အတွက် သူက တချိန်တုန်းကတော့ အေ၇းပါဆုံးဖြစ်ခဲ့ပေမဲ့ ခုချိန်မှာတော့ အေ၇းပါဆုံးနေ၇ာမှာ မထားသင့်တော့ဘူးလို့ ထင်ပါတယ်၇ှင်။ ကိုယ့်အတွက် မဟုတ်၇င်တောင် ကိုယ့်ပတ်ဝန်းကျင်အတွက် လိုအပ်တဲ့တထောင့်တနေ၇ာမှာ ကိုယ်က ဖြည့်ဆည်းပေး၇င်း နဲ့ ကိုယ့်ဘ၀၇ဲ့ ဒဏ်၇ာတွေကို ပျောက်အောင်ကုစား၇မယ်လို့ ထင်ပါတယ်။\nခုလိုဖတ်ခွင့်၇တဲ့အတွက် ကျေးဇူးတင်ပါတယ်။ နောက်လည်း ဆက်ပြီးဖတ်ချင်ပါသေးတယ်။ စိတ်ချမ်းမြေ့ပါစေ၇ှင်။\nBy: pretty at May 13, 2010\nOh so much full of deep feelings!! Keep it up dear writer….We’ll surely look forward to yrs new entries like this^^\nBy: nan at May 14, 2010\nreally good!!! Keep the good job!\nBy: thet aung at Jun 21, 2010\nBy: အသဲကွဲမိုး at Dec 30, 2010


စမတ်နာရီ (Android, Apple နှင့်အခြားသူများ) တွင်ဂီတကိုမည်သို့နားထောင်ရမည်နည်း ulator Emulator.online ▷▷\nစမတ်နာရီတစ်ခုကို ၀ ယ်ရန်ဆုံးဖြတ်သောအခါ၎င်းကို၎င်းအကဲဖြတ်သင့်သည် ဂီတပြန်ဖွင့်၏စည်းကမ်းချက်များ၌လုပ်ဆောင်နိုင်စွမ်း- ၎င်းသည်သင်၏စမတ်ဖုန်းအတွက်အဝေးထိန်းတစ်ခုအဖြစ်သာလုပ်ဆောင်နိုင်မည်လားသို့မဟုတ်ဖြစ်နိုင်သည် ဂီတကိုလွှင့်သည် သင်ဘယ်နေရာမှာမဆိုနားထောင်နိုင်အောင်သီချင်းတွေကိုထပ်တူပြုပါ။\nဤ အများအပြားကွဲပြားခြားနားသောဂီတ applications များ စျေးကွက်တွင်ရရှိနိုင်သည့် streaming platform များ၊ ဤမေးခွန်း၏အဖြေသည်သင်ထင်ကောင်းထင်လိမ့်မည်မဟုတ်ပေ။ အထူးသဖြင့်စမတ်နာရီ၌တပ်ဆင်ထားသောဟာ့ဒ်ဝဲနှင့်ရွေးချယ်ထားသောဂီတဝန်ဆောင်မှုကိုမဖြစ်နိုင်ပါ။ အောက်ဖော်ပြပါအချက်များအရအော့ဖ်လိုင်းတေးဂီတပြန်ဖွင့်ခြင်းအတွက်အကောင်းဆုံးအထောက်အပံ့မှာ Apple နှင့် Google တီထွင်ထားသောစမတ်နာရီများမှမဟုတ်ကြောင်းအခြားအရာများအကြားတွေ့ရပါမည်။\nဤတွင်သင်သိထားရန်လိုအပ်သည့်အရာအားလုံးဖြစ်သည် စမတ်နာရီ၏စွမ်းရည်သည်သင်၏ဖုန်းမှသော်လည်းကောင်း၊ သီးခြားသော်လည်းကောင်းပါ ၀ င်နိုင်သည်.\nအဖတ်ကိုလည်း: အကောင်းဆုံးစမတ်နာရီများ - Android, Apple နှင့်အခြားသူများ\nစမတ်နာရီများတွင်စျေးကွက် ဦး ဆောင်သူတစ် ဦး အနေဖြင့်၎င်းသည်အံ့အားသင့်စရာမဟုတ်ပါApple နာရီ အသုံးပြုသူအားတေးဂီတနှင့်အခြားအသံအမျိုးအစားများကိုနားထောင်ရန်ရွေးချယ်စရာများကိုကမ်းလှမ်းပါ။ Apple Music အမှန်မှာ၊ ၎င်းသည်အထင်ရှားဆုံးသောရွေးချယ်မှုဖြစ်သည်။ application သည်သင်၏လက်ကောက်ဝတ်မှတိုက်ရိုက်ဖွင့်ထားသောသီချင်းများကို Apple Watch သို့နားကြပ်ဖြင့်နားဆင်ခြင်းဖြင့်သင့်ဖုန်းတွင်ဖွင့်ထားသောဂီတကိုထိန်းချုပ်နိုင်သည်။ ဘလူးတုသ်.\nApple Music ကိုစာရင်းသွင်းခြင်းအားဖြင့်၎င်းကိုသင်လွှင့်နိုင်သည် အဆိုပါ catalog ထဲမှာတိုင်းသီချင်း ဒါမှမဟုတ် smartwatch မှာဒီဂျစ်တယ် ၀ ယ်ပြီးသွင်းထားတာတွေအားလုံးကိုကြားပါ။\n၀ န်ဆောင်မှုများသည်ရွေးချယ်ထားသောနာရီနှင့်သဟဇာတဖြစ်ပါကတေးဂီတသီချင်းများမှတစ်ဆင့် Apple Watch သို့တိုက်ရိုက်လွှင့်နိုင်သည် ဝိုင်ဖိုင် O LTE ; အကယ်၍ သင်သည်အင်တာနက်ဆက်သွယ်မှုနှင့်ဝေးကွာနေပြီးသင်၏ဖုန်းကိုအိမ်တွင်ထားခဲ့ပါက Apple Watch မှသီချင်းများကိုကြိုတင်စည်းညှိနိုင်သည် ကျွန်တော့်လက်ပတ်နာရီ သင့်စမတ်ဖုန်းပေါ်ရှိ Apple Watch အက်ပ်တွင်တွေ့ရမည် ဂီတ mi သီချင်းထည့်ပါ။ ထပ်တူပြုခြင်းသည်သာအလုပ်မလုပ်ပါApple နာရီ တာဝန်ခံဖြစ်ပါတယ်။\nလည်း Spotify အတွက်သီးသန့် app တစ်ခုရှိသည်Apple နာရီ သင်၏လက်ကောက်ဝတ်သို့တေးဂီတသီချင်းများတိုက်ရိုက်လွှင့်ရန်သို့မဟုတ်အခြားစက်ပစ္စည်းပေါ်တွင်ပြန်ဖွင့်ခြင်းကိုသုံးနိုင်သည်။ ဒါ့အပြင်မကြာသေးမီက update ကိုကျေးဇူးတင်ပြီးပါကယခုသူသည် mobile device နှင့် Wi-Fi များတွင်လည်းအလုပ်လုပ်သည်။ သင့်ဖုန်းမရှိဘဲထွက်သွားနိုင်သည်။\nထို့နောက် app တစ်ခုရှိသည်။ Youtube MusicApple Watch ကိုရည်ညွှန်းသော်လည်းသင်၏ဂီတစာကြည့်တိုက်ကိုလေ့လာရန်နှင့်အခြားစက်ပစ္စည်းများပေါ်တွင်ပြန်ဖွင့်ခြင်းကိုထိန်းချုပ်ရန်အတွက်သာအသုံးပြုခဲ့သည်။ အလားတူလုပ်ဆောင်ချက်များကိုအက်ပ်တွင်တွေ့နိုင်သည် Deezer Apple Watc မှ\n၏စမတ်နာရီပလက်ဖောင်း Google သင်အပြည့်အဝထပ်တူပြုခြင်းအထောက်အပံ့အကောင်အထည်ဖော်ရန်သေးရှိသည် Youtube Music အကောင့်ထဲသို့အချက်ကိုယူပြီးကြောင်း Google ဂီတ Play ဖယ်ရှားထားပြီးအလွန်ထူးဆန်းသည်။ သို့သော်အသုံးပြုရန်ဖြစ်နိုင်သည် OS သုံးပါ ၏အခြေခံလုပ်ဆောင်ချက်များကိုထိန်းချုပ်ရန် Youtube Music သင်၏စမတ်ဖုန်းပေါ်တွင်\nအထက်ဖော်ပြပါသည်ဂီတ ၀ န်ဆောင်မှုအားလုံးနီးပါးနှင့်သက်ဆိုင်သည် - app မရှိပါ OS သုံးပါ ဥပမာအားဖြင့် Apple Watch အတွက်ပေးသော ၀ န်ဆောင်မှုများအတွက်ရည်ရွယ်ထားသောကြောင့် playlist ထပ်တူပြုခြင်းမရှိပါ။\nDevice တစ်ခုစီတိုင်းသင်၏စမတ်နာရီပေါ်တွင်ပြန်ဖွင့်ထိန်းချုပ်မှုများပေါ်လာလိမ့်မည် အန်းဒရွိုက် application နှင့် podcast မှတဆင့်မာလ်တီမီဒီယာအကြောင်းအရာများကိုဖွင့်သည်၊ သို့သော်ပြန်ဖွင့်ခြင်းကိုစတင်ခြင်းနှင့်ရပ်တန့်ခြင်းထက်မကသင်ပြုလုပ်နိုင်သည့်အရာများစွာမရှိပါ။ သင်၏စမတ်ဖုန်းကိုအမြဲတမ်းသင်နှင့်အတူသယ်ဆောင်ရန်လိုအပ်နေ ဦး မည်။\nနှင့်လိုက်ဖက်တဲ့ app တစ်ခုရှိသည့်တစ်ခုတည်းသောဂီတဝန်ဆောင်မှု OS သုံးပါ es Spotify ၎င်းသည်သင်စံသတ်မှတ်ထားသောပေါင်းစည်းမှုမှတဆင့်ရရှိသောအရာ မှလွဲ၍ အခြားအင်္ဂါရပ်များစွာကိုမပေးနိုင်ပါ အန်းဒရွိုက် နှင့် OS သုံးပါသင်၏သီချင်းစာကြည့်တိုက်သို့သီချင်းများကိုသင်၏နာရီမှထည့်နိုင်သည်။ ပြန်ဖွင့်သည့်ကိရိယာများအကြားကူးပြောင်းနိုင်သည်၊ သို့သော်သင်ကသီချင်းကိုသင့်နာရီသို့တိုက်ရိုက်လွှင့်နိုင်မည်မဟုတ်ပါ၊ အော့ဖ်လိုင်းနားထောင်ခြင်းအတွက်သီချင်းများထပ်တူမပြုနိုင်ပါ။\nစမတ်နာရီပေါ်တွင်သီချင်းများဖွင့်ရန် OS သုံးပါ တယ်လီဖုန်းမလိုဘဲ၊ပိုကောင်းတဲ့ရွေးချယ်မှု ဒါဟာ application ဖြစ်ပါတယ် NavMusic အရာကထောက်ပံ့ပေးသည် အခမဲ့ရုံးတင်စစ်ဆေးကာလ သင်ငွေပေးချေပြီးသည့်နောက် - ၎င်းသည်သင်၏နာရီပေါ်တွင်ဒေသခံဖိုင်များကိုလွှဲပြောင်းခြင်းအပေါ်အခြေခံသည့် application သေးငယ်သည်၊ ထို့ကြောင့်ဒစ်ဂျစ်တယ် format ဖြင့်လိုချင်သောဂီတကိုရရှိသည်။\nFitbit၊ Samsung နှင့် Garmin တို့ဖြစ်သည်\nတစ်ခုချင်းစီကိုဘား Fitbit su အပြန်အလှန် Lite ၎င်းမှချိတ်ဆက်ထားသောစမတ်ဖုန်းပေါ်တွင်တေးဂီတဖွင့်နေစဉ်သင့်အားဂီတကိုထိန်းချုပ်နိုင်သည် မည်သည့်လျှောက်လွှာ အသုံးပြုရန်ရွေးချယ်ပါ။ နာရီပေါ်မှာ Versa Lite နှင့် Sense အသစ်နှင့် Versa3မှအပCloud ၀ န်ဆောင်မှုကိုပိုမို ဦး တည်သည်၊ သင်သည်သင်၏ကိရိယာနှင့်ရရှိသောဒစ်ဂျစ်တယ်လမ်းကြောင်းများကိုလျှောက်လွှာမှတဆင့်တစ်ပြိုင်တည်းချိန်ကိုက်နိုင်သည် fitbit ချိတ်ဆက်ပါ.\nဒါ့အပြင်ဒီအမှု၌ Spotify စမတ်နာရီများအတွက်အထူး application တစ်ခုရည်စူးသည် Fitbit, သို့သော်တစ်ဖန်၎င်းသည်သင့်ကိုအခြားစက်ပစ္စည်းများပေါ်တွင်ပြန်ဖွင့်ခြင်းကိုထိန်းချုပ်ရန်ခွင့်ပြုသည် - အမှန်မှာ၊ သီချင်းဖွင့်စာရင်းများကိုနာရီနှင့်တစ်ပြိုင်တည်းချိန်ကိုက်ရန်မဖြစ်နိုင်ပါ။ မည်သည့်စက်ပစ္စည်းပေါ်တွင်မဆိုဤအရာကိုခွင့်ပြုမည့်အပလီကေးရှင်းများ။ Versa Lite မှလွဲ။ငါ Deezer mi ပန်ဒိုရာ။ ထို့ကြောင့်သူ၏ဂီတကိုနားထောင်လိုသော Fitbit အထက်တွင်ရှင်းပြခဲ့သည့်အတိုင်းသင်၏ဖုန်းကိုအသုံးမ ၀ င်ဘဲသင် streaming ၀ န်ဆောင်မှုတစ်ခုသို့မဟုတ်ဒစ်ဂျစ်တယ်ဂီတဖိုင်များကိုကူးယူရန်လိုသည်။\nစီးရီးနှင့်စပ်လျဉ်း Samsung Galaxy Watchလျှောက်လွှာကိုစတင် ဂီတ ဖုန်းမှဂီတပြန်ဖွင့်ခြင်းကိုထိန်းချုပ်ခြင်းမှနာရီ၏ထိန်းချုပ်မှုသို့ပြောင်းလဲနိုင်သည်ကိုသတိပြုပါ - ဂီတအော့ဖ်လိုင်းကိုနားထောင်ရန်၊ စမတ်နာရီပေါ်ရှိဒီဂျစ်တယ်ပုဒ်များကိုစည်းညှိနိုင်သည်သို့မဟုတ်အက်ပ်ကိုဖွင့်နိုင်သည်။ Spotify ဆက်ကပ်အပ်နှံခြင်းနှင့်ဗားရှင်း၌တည်၏ prima စမတ်နာရီပေါ်တွင်ဖွင့်ရန်စာရင်းများကိုစည်းညှိနိုင်သည်။\nနောက်ဆုံးအနေနဲ့စမတ်နာရီရဲ့ကျယ်ပြန့်မှု Garmin သူတို့အားဆင်တူဂီတပြန်ဖွင့်ရွေးချယ်စရာရှိပါတယ် Samsungဖြေ - ဒီနာရီတွေကိုသင့်ဖုန်းရှိတေးဂီတအသုံးချပရိုဂရမ်များမှပြန်ဖွင့်ခြင်းကိုထိန်းချုပ်ရန် (သို့) သင်၏ကွန်ပျူတာဖြင့်တစ်ပြိုင်တည်းချိန်ကိုက်သည့်ဒီဂျစ်တယ်တေးဂီတကိုဖွင့်နိုင်သည် Garmin Connect ကိုအိမ်မှာသင့်ဖုန်းကိုထားခွင့်ပြု\nတူညီသော ၀ တ်ဆင်နိုင်သည့်အသုံးချပရိုဂရမ်နှင့်သဟဇာတဖြစ်သောတစ်ခုတည်းသောဂီတဝန်ဆောင်မှုသည် Spotify နှင့်ကိရိယာများ၌ရှိသကဲ့သို့ Samsungစာရင်းသွင်းသူများ Spotify ပရီမီယံ မည်သည့်နေရာတွင်မဆိုနားထောင်နိုင်ရန်၎င်းတို့သည်ဖွင့်စရာစာရင်းများကိုတစ်ခြား Garmin စက်ပစ္စည်းနှင့်စည်းညှိနိုင်သည်။\nအဖတ်ကိုလည်း: 2021 မှာဝယ်ဖို့ဘယ် smartwatch